Usurbil eremu gorrian jarri da, hiru eguneko tartean 553,97ko intzidentzia izatera pasa da – Usurbil Eginez\nUsurbil eremu gorrian jarri da, hiru eguneko tartean 553,97ko intzidentzia izatera pasa da\nOsasun Sailak ostiralean argitaratuko datuekin, Usurbil eremu laranjan zegoen, 100.000 biztanleko 14 eguneko 427,35eko intzidentzia metatuarekin. Gaur Osasun Sailak argitaratutako azken datuekin Usurbil eremu gorrian jarri da, alerta maila gorenean. Hiru eguneko tartean, 553,97ko intzidentzia izatera pasa da Usurbil. Asteburuan 10 koronabirus kasu berri antzeman dira; 4 ostiralean, eta hiruna larunbat eta igandean. Pasa den aste osoko datuak aintzakotzat hartuta, 23 kasu guztira. Duela astebeteko intzidentzia tasarekin alderatuta, 2,33 puntu egin du gorantz.\nSemaforoaren metodoaren arabera, 5.000 biztanletik gorako udalerrietan, 14 eguneko intzidentzia tasaren arabera egiten dira neurketak:\nBerdez: 60 kasu baino gutxiago.\nHoriz: 60-299 kasu artean.\nLaranjaz: 300-499 kasu artean.\nGorriz: 500 kasu baino gehiago.\nBuruntzaldea osoa gorriz dago. Andoain, Astigarraga, Hernani eta Urnieta eremu gorrian ziren pasa den asteotan, eta Lasarte-Oria eta Usurbil eremu laranjan. Asteburuaren ondoren, bi udalerri hauek ere 500 kasuko intzidentzia gainditu eta eremu gorrira pasa dira.\nAndoain: 669,12 (duela astebetekoarekin alderatuta: 1,35. Azken 7 egunetan 45 kasu).\nAstigarraga: 1.100,32 (duela astebetekoarekin alderatuta: 1,58. Azken 7 egunetan 41 kasu).\nHernani: 944,39 (duela astebetekoarekin alderatuta: 1,91. Azken 7 egunetan 122 kasu).\nLasarte-Oria: 531,21 (duela astebetekoarekin alderatuta: 1,30. Azken 7 egunetan 56 kasu).\nUrnieta: 2294,02 (duela astebetekoarekin alderatuta: 3,09. Azken 7 egunetan 107 kasu).\nUsurbil: 553,97 (duela astebetekoarekin alderatuta: 2,33. Azken 7 egunetan 23 kasu).\nGipuzkoak alerta maila gorrian segitzen du\nGipuzkoak alerta maila gorrian segitzen du, 739,41eko tasarekin. Gaur emandako datuen arabera, 30 udalerri eremu gorrian daude, 2 laranjan eta 2 maila horian.\nAurreikusten genuen bezala, Usurbil eremu gorri izatera pasatu da, 100.000 biztanleko 500 kasu baino gehiago izan ditugulako azken hamalau egunetan. Mezu honen bidez argibideak eman nahi ditut, herriko ostalari, establezimendu eta abarrek udalera deika ari direlako, egoera argitu nahian: epidemiologikoki eremu gorrian izateak ez du esan nahi automatikoki eremu gorriko herriei ezarri zaizkien neurriak indarrean ditugunik. Hori hala izateko, Jaurlaritzak dekretua atera beharko luke neurriok indarrean ditugula adieraziz, eta artean ez dago halakorik. Gainera, orain da biltzekoa Jaurlaritzan LABIa eta arratsaldean bestelako neurri batzuk hartuko dituztela eta bestelako neurri batzuk sartuko direla indarrean espero da, atzo Espainiako Gobernuak onartutako alarma-egoerarekin bat. Esperoan gaude, beraz. Edonola ere, egoera kezkagarria da, aste eta hilabete gogorrak ditugu aurretik, eta, inoiz baino gehiago, arduraz jokatzeko garaiak dira. Horregatik, asteazkenean herriko sektore, eragile eta taldeekin biltzekoak gara, egoeraz egiten dugun hausnarketa konpartitu eta egoerari herri gisa erantzun ahal izateko. Egin ezin daitekeen horretan indarra jarri baino, elkarrekin eta elkarlanean, egin daitekeen horretaz hausnartzeko. Horixe baita, gure ustez, txertorik eraginkorrena, aurrera egiteko. Zaindu, Usurbil!\nAurrekoa Previous post: Eskubaloi partidak online ikusteko 1.000 jarraitzaile biltzeko erronka martxan dago\nHurrengoa Next post: Sutegi udal liburutegiak antolatutako “Udazkena Liburutegian” zikloa martxan da


Aitor Merino: "Panorama ikusita, hobera egin besterik ez dugu" — Gaztezulo\nAitor Merino: "Panorama ikusita, hobera egin besterik ez dugu"\nAitor Merino: "Panorama ikusita, hobera egin besterik ez dugu" https://www.gaztezulo.eus/albisteak/aitor-merino-panorama-ikusita-hobera-egin-besterik-ez-dugu https://www.gaztezulo.eus/albisteak/aitor-merino-panorama-ikusita-hobera-egin-besterik-ez-dugu/@@download/image/asier_eta_biok__1389194370.jpg\nETAko militante izandako lagunarekin duten harremanari buruzko filma aurkeztu zuten iaz, Donostiako Zinemaldian, Aitor eta Amaia Merino neba-arreba donostiarrek. ‘Asier ETA biok’ Hilabete honetan estreinatuko da areto komertzialetan.\nNola bizi izan zenuten Zinemaldiko estreinaldi eguna? Eta zein harrera izan zuen lanak?\nOso urduri ginen, haurrak abenduaren 24an jartzen diren bezalaxe. Orain hiru urte inguru abiatu genuen proiektua bideo kamera eta mikrofonoa eskutan, dirurik gabe, inoren babesik gabe, gure burua adierazteko eta sentimenduak kanporatzeko sekulako beharrarekin. Gerora batu ziren Ekuadorreko Cieatica Films eta Doxa Producciones, Ainhoa Andrakak gidatutako produkzio-etxe gazte eta borrokalaria azken hau. Une horretatik aurrera kristoren ekipoa osatu genuen! Eta lanean jarraitu genuen Donostiako Zinemaldiko alfonbra gorria zapaldu arte. Ez genuen sekula halakorik pentsatuko! Eta harrerari dagokionez, Espainiako prentsan kaleratutako pare bat titular albo batera utzita (ez diegu kasurik egiten), oso ona izan da. Dena den, publikoaren erreakzioa jasotzea eta txaloetatik haratago eztabaida sortzea zen gure helburua, eta lortu dugula uste dugu. Eta noski, Irizar Sariak pastelari ginga jarri dio! Horri esker gure asmo nagusia bete dugu: filmak aretoetan proiektatzeaz arduratzen den enpresa baten atentzioa erakartzea. Eta datozen asteetan Espainiako hainbat puntutan ikusgai izango da lana, behar gehien dagoen lekuetan.\nBaina dagoeneko egin dituzue aurrestreinaldiak Madril eta Meridan…\nBai, Madrilgo Irudiaren Jaialdian aurkeztu genuen lehenik, eta oso sentsazio onak izan genituen. Filmaren ostean ezin izan genuen hizketaldirik egin bertan; bai ordea Meridako Argitaragabeko Zine Jaialdian, Extremaduran, eta goizeko ordu txikiak arte sutsuki eztabaidatu genuen, lanak egonezina sortu baitzuen ikusleengan, noski. Gaia lantzeko baliatu dugun ikuspegia bitxia egin zitzaien batzuei, neurri batean deserosoa. Baina mintzaldian errespetua gailendu zen, eta ikusleen jarrera erabat konstruktiboa izan zen, emankorra. Ahaztu ezinezko saioa, egia esan.\nEta Asierrek berak, zer esan dizue lanaren inguruan?\nAsierri alderdirik zailena egokitu zaio, dudarik gabe. Diogun miresmenetik egin dugu filma Amaiak eta biok, baina ez da erretratu atsegina. Eta horrek sekulako eskuzabaltasuna erakusten du, iritzi politiko ezberdinak izanagatik ere, Asierrek eta bere familiak erabateko askatasuna eman digutelako hasieratik. Ezberdintasun ideologikoetatik eta filmean azaleratzen diren eta berak konpartitzen ez dituen ikuspuntu batzuetatik aparte, gatazkaz termino erabakitzaileetan hitz egiten dugula baloratu du gehien berak, aurrera egin nahi dugula, eta proiektu politiko ororentzako tartea izango duen bake eszenatoki baterantz joan nahi dugula. Oro har, ekarpen positiboa egin dugula deritzo, Euskal Herrian eta kanpoan gaiaz eztabaidatu dadin.\n"Nola azaldu nire lagunei ETAko kide batekin nuen adiskidetasuna? Nola ulertarazi zerk bultzatu zuen erabaki hori hartzera, niri ere ulertzea kostatzen zitzaidanean?" Galdera horiei erantzun nahian abiatu zenuten filma. Helburua bete al duzue?\nTira, badirudi lehen galdera geure burua justifikatzeko darabilgula, eta guk ez dugu inolaz ere Asierrekin dugun harremana justifikatu nahi izan. ETAko militante baten adiskidea izateak Madrilen gaitzespena eragiten du, jakina, eta horren aurka gutxi dago egiteko. Horregatik, Asier eta nire bizipenez hitz egin dugu, batzen gaituen harremanaz. Baina noski, badira erantzunik gabe geratu diren hainbat galdera, are gehiago, badira erantzunak beharrean galdera berriak sortu dizkiguten galderak, eta pelikulan zehar beste hainbat galdera airean geratu dira, erantzunak ikusleek eurek bilatu ditzaten. Edo ez. Zenbaitetan komenigarriagoa da dudarekin geratzea erantzun merkeak jasotzea baino. Larritasuna eragiten du, baina zuzenena da. Eta Extremadurako ikusleek sentsazio hori izan zuten, urte hauetan guztietan gertatu denaren inguruan ideiarik ere ez dutela, baina gatazkak konponbiderik gabe jarraitzen duela.\nZuk, hain zuzen, gatazkari buruz hitz egiteko beharra zenuen. Uste duzu auzi honen inguruan gutxiegi solasten dela etxeetan, koadriletan, lagun-artean?\nMadrilen, esaterako, ez da topikoetatik haratago doan ezertxo ere esaten, oso nekagarria da. Nire hurbileneko lagunekin izan ezik, galderak egin eta entzuteko benetako interesa duten horiekin izan ezik, benetan zaila da gaiaz aritzea. Herritarren gehiengoak hedabideek zabaldutakoa ezagutzen du, eta ez du ezertxo ere zalantzan jartzen. Zuri-beltza baino ez dute ikusten, txarrak eta onak soilik bereizten dituzte, ñabardurak albo batera utzita, eta hori boterearen lorpena da, immobilismoa maite duen boterearena. Eta egoera horren aurrean dugun frustrazio sentimendua izan da, hain zuzen, lan hau egitera eraman gaituena.\nFilma osatzeko 'crowfunding' kanpaina jarri zenuten abian, eta beharrezko laguntza jaso zenuten. Jendarteak halako lan bat eskatzen zuela uste duzu? Beharra zegoela?\nLaguntza handia jaso dugu, nire iritziz, guk sentitzen dugun frustrazio bera sentitzen duelako jendarteak. Entzunak izateko beharra dugu. Noski, Asier ETA biok baino lehen gai honi buzuzko beste hainbat film ekoitzi dituzte, baina Euskal Herritik kanpo apenas izan dute oihartzunik. Eta lastima da, aniztasunak gustua dakarrelako, eta kontatzeko istorio andana daudelako. Espero dut gurea gatazka lantzen duen pelikula bat gehiago izango dela, eta honen ostean beste hainbat etorriko direla, egoeraren normalkuntza lortzera eramango gaituztenak.\nAmaia Ekuadorrera joan zen orain 20 urte, eta bertan garatu du bere jarduera profesionala. Eta hain zuzen, Ekuadorreko Gobernutik ere diru laguntzaren bat jaso duzue. Zergatik jo zenuten hara, hemengo instituzioetan halako lan bat finantzatzeko laguntzak jasotzea, krisi ekonomikoa albo batera utzita, zailagoa edo ezinezkoa delako?\nEsanguratsua da bai Kultura Ministeriotik laguntzarik jaso ez izana… baina tira, ez da horrenbesterako. Beste hainbat proiektu interesgarrik ere ez dute laguntzarik jaso, eta ez arrazoi politikoak tarteko. Gainera, gure kasuan, nahi genuen pelikula nahi genuen eran egiteko askatasuna eman digu horrek.\nUste duzu Madrilera lekualdatutako euskalduna izateak, aktorea, hango giroan murgilduta dagoena… ateak zabaldu dizkizula Euskal Herritik kanpokoak diren eta film honekiko erreparoak izango dituzten ikusle horiengana iristeko?\nGarrantzitsua izan da, bai, Madrilen urte luzez bizitzea. Eta gauza bera gertatzen da Amaiarekin eta taldeko gainerako kideekin: atzerrian bizi garen euskaldunak gara, eta horrek ikuspuntu ezberdina ematen digu. Filma egiterako orduan oso kontuan izan dugu euskaldunak ez direnen sentsibilitatea, bereziki haiei zuzendutako lana delako.\nEra batean, artearen alorretik gatazka armatuari irtenbide bat emateko asmoa duen ekarpentxoa egin duzuela esan liteke. Nola ikusten duzu auzia?\nUneotan alderdietako batek soilik eman ditu urrats garrantzitsuak; eta PP agintean dela oso zaila da epe laburrean optimista izatea. Baina konbentzituta nago gutxien espero dugunean helduko direla aldaketak. Egia esan, panorama ikusita, hobera egin beste aukerarik ez dugu, herri honen zati handi batek hala eskatzen baitu.


Getxoko udako kirol ikastaroetan izena emateko aukera, maiatzaren 10era arte | El Correo\nZurekinGetxoko udako kirol ikastaroetan izena emateko aukera, maiatzaren 10era arte\nGetxoko udako kirol ikastaroetan izena emateko aukera, maiatzaren 10era arte\nInteresdunek waterpoloaz gozatzeko aukera izango dute. / Afp\nGuztira 1.500 plaza eta 68 ikastaro eskainiko direla iragarri dute arduradunek\nEL CORREO Martes, 23 abril 2019, 11:12\nUztailean eta abuztuan Faduran eta Gobelan eskainiko diren udako kirol ikastaroetan aurre-inskripzioa egiteko epea ireki du Getxo Kirolak-ek. Guztira 1.500 plaza eta 68 ikastaro eskainiko direla iragarri dute arduradunek, eta, berrikuntza gisa, Udalai ikastaroa eskainiko da (14-18 urte), hezkuntzako proposamen ez formala.\nHortaz aparte, kirol eta ingurumen arloko jarduerak egingo dira, batez ere aire librean, astelehenetik ostiralera, 11:30etik 14:00etara. Besteak beste, igeriketa sinkronizatuko eskolak, waterpoloa, uretako erreskatea eta gazteek dantzaren eta musikaren inguruan proposaturiko jarduerak barne hartuko ditu, talde-lanean eta bizikidetzan sakontzeko asmoz, aisialdi osasungarriko ingurune batean.\nEskaintza osatzeko, tenis, padel, igeriketa eta haurrentzako kirol jarduerak antolatuko dira. Azken horietan, ingelesa irakatsiko zaie egunero ordubetez, eta zaintza zerbitzua egongo da jardueren aurreko eta ondorengo ordu erdian. Horrez gain, Kiroletan ikastaroa antolatuko da (10-14 urte), non kirol anitzeko jarduerak egingo diren, nerabeen artean kirola sustatzeko.\nMaiatzaren 10era bitartean aurkeztu ahal izango da eskaera Fadura eta Gobelan edo web orrialdearen bitartez. Online izapidea egiteko, NAN elektronikoa edo sarbide-gako pertsonala erabiliz sar daiteke; azken hori kiroldegietako bulegoetan eskatu beharko da, 08:00etatik 21:30era bitartean. Gakoaren bidez, instalazioak erreserbatu eta ikastaro guztietan altak eta bajak kudeatu daitezke.\nMaiatzaren 14an, web orrialdean eta Fadurako eta Gobelako informazio-tauletan argitaratuko da zozketaren emaitza; izan ere, plazak automatikoki esleituko dira, baina kontuan izan behar da eskaera dagoen bitartean pertsona bakoitzak soilik ikastaro batean eman ahal izango duela izena. Plazak libre geratuz gero, esleipen-sistemak prozedura errepikatuko luke, pertsona bakoitzeko hiru ikastaro egiteko aukera emanez. Maiatzaren 16tik 22ra, erreklamazioak, bajak eta ordutegi-aldaketak egin ahal izango dira. Maiatzaren 23tik aurrera, dauden plazak eskainiko dira eskaintza bete arte.\nTenis, padel eta igeriketako hastapen mailatik gorako ikastaroetan izena emateko, beharrezkoa da aldez aurretik maila egiaztatzea. Programa-liburuxka: Fadura eta Gobelan, eta web orrialdean.\nJohn Mayallek kontzertua eskainiko du Bilbon datorren urriaren 1ean, bere 85 urteurrenaren bira dela bide\nTernua eta Loreak markek bat egin dute, moda eta kirol arropa uztartzeko helburuarekin\nIbilaldia 'Haratzago' doa Lekeition ospatuko duen jaialdiarekin\nHamar proiektu saritu dituzte 'Bilbao Gazte Balioak Martxan' lehiaketan\nAterriza en Bilbao el nuevo templo de belleza para los amantes de la perfumería y la cosmética\nPasa den asteartean zabaldu zen Galdakaoko Udalak Egiako auzunean ahalbidetu dituen 34 ortu ekologikoak erabili ahal izateko epea Gizon bat atxilotu dute Bilbon, ketamina, kokaina eta haxixa saltzeagatik


Quousque brasa — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Quousque brasa\ntxiko 2007/11/21 20:55\nJorge Oteizan biharra, trayektoria bitala eta idazlanak astunak, aspergarrixak eta ulertueziñezkuak begittantzen jataz. Izperringietan-eta beran gaiñeko artikulu edo zeren bat irakortzen dotenian beti geratzen jata sentsaziño bera: burutik eginda zeguan tipo bat, maniatikua, antipatikua eta inkoherentia, adoratzaille masa akritiko batek inguratu eta babestuta.\nOnartzen dot hau ganora haundirik bako komentarixua dala. Askok esango deste: ia zein naizen ni halakorik esateko, ez dotela bere Obria ondo ezagutzen, ez naizela kapaza Artia ulertzeko... eta seguraski hala da. Baiña nahiz eta halakorik esatia Euskalherriko Hegoaldian ixa pekatu mortala dan, nik kriston gogua nekan esateko. Hala.\nBere sasoixan Quesque Tandem-a leitu najuan. Ez najuan ezer adittu, eta posturia egingo najeukek inork ez dabela ezer konprenitzen. Orduantxe pentsatzen najuan "itxuria, ez nok bihar beste inteligentia", oin bajakiat idazlia ez zala behar beste argixa.\nNeuri be ulertezina begitantzen jat, eta saiatu naz! Bilboko Arriagan orain dala bizpahiru urte berari buruzko ikuskizunean egon nintzan, eta egia esan bardin xamar atara nintzan. "Tipoa jenioa zan" esateaz gain, ganorazko ezebez gehiago.


Otsaila erdialdean muntatuko da Olakuako jolas gunea babesteko egurrezko hesia — Oñatiko udala\nOtsaila erdialdean muntatuko da Olakuako jolas gunea babesteko egurrezko hesia\nEgiturarako oinarria prestatzen ari dira udal brigadako langileak\nSaskibaloian eta futbolean aritzen dira haur eta gazteak Olakuako jolas gunean. Kantxa hartarako margotuta dago eta saskiak eta porteriak ere badaude. Baina espaloia eta errepidea kantxaren alboan daude eta jolasean aritzen direnei baloiak ihes egiten die sarritan. Oinezkoak nahiz autoak kolpatu izan dira behin baino gehiagotan. Arrisku hori ikusita babes hesia jartzea erabaki zuen udal gobernu taldeak, auzotarrek hala eskatuta.\nInguruari erreparatuta, egurrezko hesia jartzea erabaki da paisaian integratzeko asmoz. Marko galvanizatua izango duen egurrezko hesia jarriko da 15 metrotan. Terrenora egokituta, hesiaren gehienezko altuera 2.25 metro izango da, justu porteria atzealdean, eta baxuena berriz, metro inguru.\nMaterialaren hornidura eta instalazioa Hobby Kirolak Zarauzko enpresak egingo du. Otsaila erdialdean etorriko dira muntatze lana egitera. Bitartean, udal brigadako langileak, ingurua prestatzen ari dira. Jolas gunea eta espaloia bereizten zuen baranda kendu dute eta egurrezko egituraren oinarria prestatzen ari dira. Aste honetan bertan amaituko dituzte lanok. Hobby enpresakoak berriz, otsailaren 13ko astean etortzea aurre ikusten da.\nOlakuako jolas gunean egurrezko hesia jarrita, baloiak ihes egin eta oinezkoak edota autoak kolpatzea ekidin nahi da, bide segurtasuna zainduz.


Estatu osorako alarma egoera eskatu dio Urkulluk Sanchezi - etakitto.eus\nEstatu osorako alarma egoera eskatu dio Urkulluk Sanchezi\nPandemiaren hedapena ikusita eta hurrengo egun eta asteetan kutsatzeek goranzko joerarekin jarraituko dutela ikusita, estatu osorako alarma egoera eskatu dio Iñigo Urkulluk Pedro Sanchez Espainiako presidenteari. Egoera ikusita, hurrengo egunetan neurri murriztatzaile gehiago ezarri beharko direla esan du lehendakariak.\n« Bihar, Untzaga plazan, “Ezetz asmatu zenbat pisatzen duen!” lehiaketari ekingo dio …eta kitto! Euskara Elkarteak [BERTAN BEHERA] Zapatuan ez da libururik aurkeztuko COVID-19k eragindako egoeragatik »


Urola Kostako hondakinak biltzeko sistema berria aurkeztu dute - Aia orio - Karkara.eus\nUrola Kostako hondakinak biltzeko sistema berria aurkeztu dute\nUrola Kostako Hitza 2017-10-27 15:03\nIgor Iturain eta udal ordezkariak, BAGOAZZ kanpainaren aurkezpenean.\nZabor bilketa mankomunatzearekin batera, sistema berria abiatuko dute 2018ko otsailean. Familia bakoitzak txartel magnetiko bana jasoko du, zaborra eta organikoa sailkatu ahal izateko. 2020rako birziklapen tasa %40tik %75era igotzeko erronka jarri dute.\nHondakinak gaika sailkatzeko 2018ko otsailean martxan jarriko duten zabor bilketa bateratuaren komunikazio kanpaina aurkeztu du UKUE Urola Kostako Udal Elkarteak. Igor Iturain UKUEko lehendakaria, Jesus Arana (EAJ), Alex Oliden (EH Bildu), Patxi Elola (PSE-EE) eta Ana De Benito (Irabazi) zinegotziek hartu dute parte agerraldian.\nUdal Elkartea osatzen duten alderdi politiko guztien babesarekin, Zuzendaritza Batzordeak aho batez onartu zuen zabor bilketa mankomunatzeko sistema berria duela urtebete; eskualdeko herrietako eragile eta herritarren eztabaidaren akordio nagusiak oinarri hartuta. Akordioa alderdi politiko guztien “esfortzu eta saiakera handi” baten ondorioz lortu dela azaldu du Iturainek. Herritarrentzat ez ezik, ingurumenarentzat ere ahalik eta sistema “egokiena” izan daitekeela uste du, martxan jartzeko urrats garrantzitsuak ematen ari direla azpimarratuz.\nZabor bilketa bateratzeak sistema aldatzea dakar. Alde batetik, herritarrek txartel magnetikoak izango dituzte; hondakin organikoak eta errefusa biltzeko edukiontziak irekitzeko. Bestetik, komertzio eta ostalariei gaikako bilketa zerbitzua eskainiko zaie; organikoa, kartoia eta errefusa biltzeko. Enpresa handien hondakinen bilketan ere eragingo du sistema berriak, eta organikoa, errefusa, ontzi arinak, egurra, kartoia eta plastikoa bilduko zaizkie.\nHondakinak biltzeko sistema berriak “baliabideak optimizatzea” dakarrela azaldu du Iturainek. Era berean, hondakinak gaika sailkatzeko indizea igotzea ahalbideratuko duela uste du, eta herritarrek zerbitzu hobea jasoko dutela gaineratu du. Sistema berriari eta herritarren inplikazioari esker, 2020rako %40ko birzkiklapen tasatik %75eko tasara iristea jarri dute xede.\nBAGOAZZ, norabide berean\nBAGOAZZ markapean hasiko dute gaurtik aurrera sentsibilizazio kanpaina. Abenduaren 1era arte iraungo du fase honek, eta informazioa zabaltzeko kanpaina abiatuko dute ondoren. Jarraipen fasea izango da azkenik, sistema berria indarrean jartzen den unetik.\nUrola Kostako udalerri guztiak bide berean elkartzeko deiaren erakusle da BAGOAZZ marka. Hondakinak biltzeko tasa areagotzeko aukera bakarra, udalerri guztiak norabide berean joatea dela azaldu dute.\n“Modernizatu” lelopean garatuko da sentsibilizazio kanpaina, birziklatzea guztion betebeharra dela adierazi eta bestelako jarrerak beste garai batekoak direla nabarmentzeko. Komunikazio kanpainako euskarrietan pertsonek hartu dute protagonismoa, eta herritarrei modernizatzeko deia luzatzen diete.\n“Gipuzkoako beste eskualde aurreratuenen pare” jartzeko, eskualdea martxan jarri behar duela uste du Iturainek, horretarako gaitasuna badagoela gaineratuz.


Lana duten EAEko 16 eta 34 urte bitarteko gizonen hileko soldata garbia emakume gazteena baino 200 euro altuagoa da\nAzken eguneratzea: 2013/02/22\nEmakume gazteek gizonek baino neurri handiagoan dute lanaldi partziala familia-betebeharrak direla-eta.\nOtsailaren 22an Emakume eta Gizonen Soldata Berdintasunaren aldeko Eguna dela-eta, Gazteen Euskal Behatokiak EAEko gizon eta emakume gazteen enpleguari eta soldata desberdinatunari buruzko datu batzuk zabaldu nahi ditu.\nAztertutako datuak Gazteen Euskal Behatokiak berak 2011ko azaroan egindako ikerketa batetik datoz, “Gazteen enplegua EAEn” izenekoa, hain zuzen ere. Ikerketa horrek 16 eta 34 urte bitarteko EAEko 1927 gazteri beren etxeetan egindako inkesta bat hartzen du oinarri.\nEAEko 16 eta 34 urte bitarteko gazteen erdiak (% 49) lanean daude eta beste % 31 ikasten. Azken talde horretan % 4 ikasten eta lanean dabiltza, aldi berean. Langabeziak % 18ri eragiten die, gehiago gizon gazteei (% 20), emakume gazteei baino (% 14). Etxeko lanak jarduera nagusia da emakumeen % 4rentzat; ez da gizonik aurkitu kategoria horretan.\nLanean dabiltzan gazteen erdiek kontratu mugagabea edo finkoa, etenekin, dute (% 53) eta heren batek aldi baterakoa (% 34). % 9 autonomoak dira. Kontraturik gabe lanean dabiltzan gazteen proportzioa % 3koa da. Egoera hori ohikoagoa da emakumeen artean (% 4), gizonen artean baino (% 1).\nLanaldi osoan aritzea da ohikoena: lanean daudenen hiru laurden lanaldi osoan dabiltza (% 75). Gainerako % 25 lanaldi partzialean dabiltza, eta egoera hau arruntagoa da emakumeen artean (% 35) gizonen artean baino (% 14).\nLanaldi partzialean dabiltzan gehienek (% 58) diote ez dutela lanaldi osoko lanik aurkitu. Lanaldi partzialean dabiltzanen % 15 baino ez daude horrela euren borondatez. Lana eta familia uztartzeko zailtasunak % 9k aipatu dituzte, familia-betebeharrei egozten baitiete lanaldi osoan lanean ez egotea. Lanbide-garapenaren oztopo horrek emakumeei eragiten die, nagusiki, oraindik ere: lanaldi partzialean lanean ari diren emakumeen % 13k familia-betebeharrak direla-eta egiten dute, eta gizonen % 1ek.\nLanaren egokitasun-maila oso altua da lan egiten duten gazteengan: hamar gaztetik zazpik uste dute garatzen duten lana euren kualifikazioari egokitzen zaiola (% 70). Laurden baten iritziz, ordea, lana prestakuntza-mailaren azpitik dago (% 24); azkenik, % 2ren ustez, lana kualifikazioaren gainetik dago. Oraingoan ere, alderik nabarmenenak sexuaren araberakoak dira: emakumeek lanaren egokitasun-maila txikiagoa dute, gizonek baino 5 puntu azpitik.\nBatez besteko soldata hilean 1116 eurokoa da. Gizonek ordainsari altuagoa dute, eta euren soldata garbia emakumeena baino 200 euro garaiagoa da.\nBeraz, ondoriozta dezakegu emakumeen langabezia-tasa gizonena baino apalagoa dela baina emakumeen lan-baldintzak okerragoak direla: emakume gehiagok lan egiten dute kontraturik gabe, emakume gehiagok dute lanaldi partziala eta arrazoien artean gizonek baino neurri handiagoan aipatzen dituzte familia-betebeharrak; bestalde beren lanaren egokitasun-maila gizonena baino baxuagoa da eta hileko soldata garbia ere txikiagoa da.


Ixiar Oreja - Wikipedia, entziklopedia askea.\nAndoain, 1974 (46/47 urte)\nIxiar Oreja Unanue (Andoain, 1974) gipuzkoar telebista aurkezle eta trikitilaria da, Maixa ta Ixiar bikotearen kide ohia.\nMaixa Lizarribarrekin herri txikietako erromerietan egin zituen lehen emanaldiak, anplifikatu txiki baten laguntzaz: ehun baino gehiago urtean. 1993an, Elkar diskoetxeak beste trikitilari bikote batekin -Iker eta Larraitz Goenaga anai-arrebekin- disko partekatu bat grabatzeko aukera eman zien.\nTelebistan egin du lan, Euskal Telebistako Euskaraokea, Barrebusa eta Altza Porru! haur saioak aurkezten, baina musika agertokietatik kanpo jarraitzen du.\nEdukiaren zati bat «Ixiar Oreja» artikulutik hartua da. Artikulu hark Jon Eskisabel du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.


Maravillaseko kideek gaztetxea ez husteko eskatu diote Geroa Bairi | Gizartea | Berria\nMaravillaseko kideek gaztetxea ez husteko eskatu diote Geroa Bairi\nGaztetxeko kideek adierazi dute «kaletik bakarrik» irits daitekeela aldaketa soziopolitikoa. «Beste auzo eredu» baten aldeko proiektua dela diote, eta defentsarako deia egin dute\nMaravillas Gaztetxekoak, atzo goizean eginiko prentsaurrekoan. JAGOBA MANTEROLA / FOKU\nMaiatzetik abuztura, Iruñeko Maravillas gaztetxeak hainbat mehatxu izan ditu. Batetik, Iruñeko Udalaren zitazio bat jaso dute, eta eraikinean edozein ekitaldi publiko egitea debekatu die gaztetxekoei. «Eraikinean edozein jarduera eginez gero, delitutzat jo dezakete, espazioa itxi eta guri isun bat jarri», salatu dute gaztetxekoek. Bestetik, Nafarroako Gobernuak hasieran iragarri zuen ez zuela badaezpada husterik nahi, baina, uztail amaieran, salatzaile izatetik akusazio partikularra izatera pasatu da; ondorioz, segurtasun arrazoiengatik gaztetxea husteko eskatu du. Gainera, auzitegiak bost kide ikertu gisa deklaratzera deitu ditu. Hori guztia ikusita, gaztetxeko ordezkariek gobernuari eskatu diote hustea bertan behera uzteko eta bost ikertuei akusazioa kentzeko .\nAzken asteetako gertakarien harira, Maravillas gaztetxeko kideek agerraldi bat egin zuten atzo, egoeraren berri emateko. Ehunka iruindarren eta Alde Zaharreko hainbat bizilagunen babesa izan zuten. Maravillas gaztetxeko bi kidek idatzi bat irakurri zuten, baina babes neurri gisa, ez zituzten izen-abizenak eman nahi izan.\nGaztetxekoen arabera, aldaketa bat egon da: «Jada ez gaude epaiaren esperoan: edonoiz etor daitezke gaztetxea hustera». Salatu zuten gobernuak ez duela edozein garai hautatu gaztetxea hustu dezatela eskatzeko. Abuztuan, Iruñeko epaitegietako langile asko oporretan daude, eta abokatuek ezin dute epaitegiko jakinarazpenik jaso. «Badaezpada husteko agin dezakete, guk ezer jakin gabe».\nGobernuak hartutako erabakiari begira, Maravillas gaztetxekoek Geroa Bairen jarrera kritikatu dute: «Euskal Jai hustu zutenean UPNk egin zuen bezala egin du, orduan ere auzitegietako jakinarazpenekin berdin jokatu baitzuten, eta, azkenean, badaezpada hustu zutelako». Gobernuarekin ere oso kritiko azaldu dira: «Nahiz eta Geroa Bai aldaketa instituzionalaren parte izan, interes gutxi ditu komunean horren alde borrokatu zen jendearekin».\nEra berean, Maravillas gaztetxekoek orain arte eginiko lana azpimarratu nahi izan dute. «Hilabeteetan, auzolanaren bitartez hainbat proiektu garatu ditugu: liburutegia, jantoki soziala, zinema herrikoia...». Nabarmendu dute gizartea eta norbanakoen bizitzak «errotik aldatzeko lanabesa» dela egitasmoa. Azaldu dute etxebizitzen eta alokairuen kostuak igo direla Alde Zaharrak urteotan izandako eraldatzearen ondor ioz, eta gentrifikazio prozesu horren ondorioz, bizilagun askok auzoa utzi dutela. Nabarmendu dute gaztetxeak «beste auzo eredu baten alde» egiten duela .\nBestetik, gaztetxea babesteko deia zabaldu dute: «Maravillas bezalako espazioak defendatzea bidezkoa izango den mundu baten alde borrokatzen diren pertsona eta proiektuak defendatzea da», argudiatu dute. «Maravillas auzoaren eta gure bihotzen parte bilakatu da».\nUrteurren zaila, baina ilusioa eta indarra gainezka\nAutogestio proiektuei babesa eman die Laukoak


Ertzak | Athletic sentimendua\nEspainiako Kopako finalerako prest dago Bizkaiko hiriburua. Bihar, maiatzak 30, jokatuko da Bartzelona eta Athleticen arteko neurketa. Modu berezian bizi du talde zuri gorria Bilbo hiriak. Hori dela eta, bizitzaren parte den hori jaso dugu. Futbolaz edo Athletic zaletasunari buruz aritu gara. Horretarako, lau pertsona ezberdinen esperientzia ezagutu dugu: Lander Otaola (aktorea), Aritza Escandon (zalea), Davide Lopategi (politikaria) eta Ekain Rojo (EHUko irakaslea).\nErtzak | Gure Eskubide Sozialen Karta\nEuskal Herriko Eskubide Sozialen Karta idazteko prozesua 2013an hasi zen. Eredu ekonomiko eta sozial berri bat lortzeko bidean, herritarren partaidetza oinarri izan duen prozesu baten prozesu baten emaitza izango da. Hego Euskal Herriko 127 herrietako 147 eragile, talde eta 1.200 pertsona inguru aritu dira lanean. Zergatik da beharrezkoa Euskal Herriko Eskubide Sozialen Karta? Zertarako? Gauzak beste era batean eta modu eraginkorrean egin daitezke? Alternatiba posible da? Galdera horiei erantzuteko bi gonbidatu izan ditugu programan: Edurne Larrañaga eta Ana Perez, Eskubide Sozialen Karta bideratu duten lan taldeko kideak.\nErtzak | LOMCEri planto!\nLOMCE legeak 8 urteko haurrei ezarritako probak zer esana eman du. Aurreko astean, Nafarroan egin zituzten azterketa horiek, eta Araba, bizkaia eta Gipuzkoako 30 ikastetxeri aurki iritsiko zaie momentua. EAEko ikastetxeek azterketak ez egitea erabaki dute. Zein irizpideren arabera hautatuko dituzte ikastetxeak? Nork diseinatu eta zuzenduko ditu frogak, zein helbururekin? Galdera asko dituzte guraso, irakasle eta hezkuntza eragile ezberdinek. Hiru pertsonen testigantza izan dugu: Lurdes Imaz (EHIGE), Bego Bitorika (Sortzen-Ikasbatuaz) eta Hezkuntza Plataformen Topagunea.\nErtzak | Behi esnearen egoera Euskal Herrian\nApirilaren 1ean esne kuotaren sistema desagertu zen. Horrela, azken 31 urtetan indarrean egon den kuota bertan behera geratu da. Herrialde bakoitza ez du dagoeneko gehiegizko ekoizpen mugarik. Abeltzainek nahi adina ekoiztu dezakete. Datozen bost urteetan, ekoizpena %20a handitzeko prest da Ingalaterra eta produkzioa bikoizteko asmoa ere iragarri dute beste herrialde batzuk. Esportatzeko gaitasunik ez eta inportazioei aurre egiteko zailtasunek panorama beltz ikusten dute euskal baserritarrek. Kuoten desagertzeak ekar ditzakeen ondorioen zain, gaur egungo egoera zaila dela diote nekazariek. Lehendik ere larria den egoera are gehiago okertzearen beldur dira baserritarrak. Kanpotik etor datorrena kotsumitzeko prest gaude? Horri buruz aritu gara bi aditurekin: Xabier Arriaga baserritarra eta EHNE sindikatuko kidea eta Iker Leiva Bizkaia Esnea kooperatibako kidea.\nErtzak | Usansolo herri bihurtzeko nahia\n1988ko otsailean, Galdakaoko udalbatzak aho batez onartu zuen Bizkaiko Aldundiari Usansoloren bereizketa prozesua martxan jartzeko. 2015ean oraindik ez du lortu. Udal hauteskundeen atarian herritarren parte hartzeaz aritu gara. Administrazio publikoak zuzentzen dituzten politikarien eta herritarren arteko komunikazio zuzena oraindik indartzeko dago? Hausnarketa horretan hiru adituren hitzak jaso ditugu: Natxo Cubero (Administrazio Zuzenbideko irakaslea), Monika Mena (Usansolo Herria plataformako bozeramailea) eta Elisabete Arrieta (EHUko Parte Hartuz ikerketa taldeko kidea).


ESKU ESKERRAZ, Antonio Casado da Rocha\nEskuzabal idatzitako poema bilduma da Antonio Casado da Rochak euskarara ekarri digun bere lehen liburua. “Esku ezkerraz” hau, Utriusque Vasconiae argitaletxearen eskutik kaleratu du Donostia(baina Errenteria)-ko idazleak, Pernan Goñi-ren azaleko irudia nahiz autorearen karikatura barne.\n“Eta nik, /eskuak hutsik dauzkat/ eduki gabe emateagatik.” Eta nik, irakurleak, hartu egiten dut, liburua irentsi, oratu esku biez, eskubiaz nahiz ezkerraz, euskaraz zein beste hizkuntzetan (Apología del Aurresku/ Defense of the Aurresku, Alvaro de Campos sai do euskaltegi e vai a tabacaria). Badu Casadok hitza eta hizkuntzari buruz zer erakutsia, ikasteko zer emana. Ikuspuntuak ikuslea aberasten badu, berari zor diogu euskara talaia ezberdin batetik behatzeko poema hauek eskaini izana. Eta halere, hizkuntzaren zein eleaniztasunaren inguruko gogoetak ederrak izanagatik (Zorionekoak haurren modukoak zaretenok, Billy Collins-en liburu batean, ...), ez dira irakurlea kitzikatuko duten bakarrak.\nAngel Errok liburuaren hitzaurrean dio; “Antonio Casado da Rocha poeta behatzaileetakoa da, irazten duen idazlea, hizkuntzaren zaintza lan ezinbestekoa buruturik”. Eta idazlearen begirada uneoro dago present, esplizitua batzuetan (Garateko Bordan, Mundurako bidaia), zerrendatua bestetan (Madrilgo metroan...),baina begira. Mundua poemaz idazten eta azaltzen. Jarrera horren erakustoki ere bada autorearen blog-a (http://1aguna.blogspot.com/).\n“Eta nik,/eskuak hutsik dauzkat/ eduki gabe emateagatik. / Baina koplak dioen bezala,/ eskuok nireak dira.” Jakina, nahiz eta uneren batean poemok geure esku ezkerraz idatzi izana desira arazten digun. Horrexegatik dira ederrak Antonio Casadoren hitzak, irakurlearen gogoan sortzen duten distiragatik. Begietara ireki zaigun leiho berria da liburu hau.


Irekia Eusko Jaurlaritza - Gobierno Vasco :: "OCM- Ardoa inbertsioa" laguntzak iragarri dira, sektoreko enpresen errendimendua eta lehiakortasuna hobetzeko eta merkatura hobeto egokitzeko (Gobernu Bilera 2021-7-27)\n"OCM- Ardoa inbertsioa" laguntzak iragarri…\nKalkulatzen da inbertsioak 15 milioi eurokoak izan daitekeela, eta inbertsio horiei 4,4 milioiko laguntzak egokituko litzaizkieke\nMahastizaintzako eta ardogintzako enpresak, ekoizleen erakundeak, bi ekoizle edo gehiagoren elkarteak eta lanbide arteko erakundeak dira laguntzen hartzaileak\nEusko Jaurlaritzak ontzat eman du Ekonomiaren Garapen, Jasangarritasun eta Ingurumen Sailaren agindua, 2022rako mahastizaintzaren eta ardogintzaren sektorean egiten diren inbertsioetarako laguntzen deialdia egiten duena. Inbertsioak, berriz, enpresen errendimendu globala hobetzeko, merkatuaren eskaeretara egokitzeko eta lehiakortasuna handitzeko izango dira Aurreko deialdietako datuen arabera, kalkulatzen da inbertsioak 15 milioi eurokoak izango direla, eta inbersio horiei 4,4 milioiko laguntzak egokituko litzaizkieke.\nHelburua da egungo egoera bideratzea, mahastizaintzako eta ardogintzako ekoizleen lehiakortasuna handitzeko eta haien ardoen kalitatea sendotzeko, sektoreko inbertsioak babestuta. Laguntza finantzarioa ematea ardogintzako eraldaketa instalazioetan eta azpiegituretan eta merkaturatzeko egitura eta tresnetan egiten diren inbertsio ukigarri edo ukiezinei, baita energiaren aurrezpena, energiaren eraginkortasun globala eta prozesu iraunkorrak hobetzeko.\nMahastizaintzako eta ardogintzako enpresak eta ekoizleen erakundeak, nortasun juridikoa duten bi ekoizle edo gehiagoren elkarteak eta lanbide arteko erakundeak dira laguntzen hartzaileak.\nLaguntza horiek FEAGA funtsek finantzatzen dituzte % 30 eta % 40 bitartean, eta bateraezinak dira Europako funtsetatik edo estatu laguntzetatik datozen beste dirulaguntza batzuekin. Ordainketa Eusko Jaurlaritzaren bidez egingo da, eta itzuli beharrik gabeko zuzeneko laguntzak izango dira gastu edo inbertsioetarako.\nDiruz lagundu ahal izango dira honako ekintza hauen kostuak:\nOndasun higiezinak erostea, eskuratzea edo hobetzea.\nMakina eta ekipamendu berrien erosketa; gehienez ere merkatuko balioaren pareko zenbatekoz lagunduko da.\nLetretan jasotako gastuei lotutako kostu orokorrak, hala nola arkitektoen, ingeniarien eta aholkularien ordainsariak eta bideragarritasun azterketak, inbertsio eragiketarako onartutako aurrekontuaren % 8ko mugarekin.\nOrdenagailuko euskarri logikoak erostea edo garatzea eta patenteak, lizentziak, egile eskubideak eta marka kolektiboen erregistroa eskuratzea.\nLaguntza hauetarako eskabideak Agindua argitaratu eta hurrengo egunetik aurrera eta 2022ko otsailaren 1a baino lehen aurkeztuko dira. Hala ere, 2021eko otsailaren 1etik aurrera aurkeztutako eskabideak onartuko dira, baita egun horretan aurkeztutakoak ere. Laguntza hau eskatzeko inprimakiaren edukia agindu honen III. eranskinean agertzen da.\nEskabideak bide elektronikoaren bidez aurkeztuko dira, Euskal Autonomia Erkidegoko Administrazio Publikoaren egoitza elektronikoan sartuta.\nIzapidetzeko jarraibideak, erantzukizunpeko adierazpenak eta ereduak jasotzen dituen administrazio prozeduraren informazio fitxa, eskaera egiteko inprimakia eskuratzeko erabiltzen dena, helbide honetan eskura dago: https://www.euskadi.eus/servicios/0111009.\nOCM Ardoa - inbertsioa programak azken deialdietan ardoaren sektoreari emandako laguntzak 10 milioi eurotik gorakoak izan dira.\n2021-2022 ekitaldia balorazio fasean dago oraindik, eta 51 proiektu daude, proposatutako 9,75 milioi euroko inbertsioarekin.\nAurrekari horiekin, kalkulatzen da egungo eskaera aldirako gastu aurrekontua, 2022ko urtarrilaren 31n ixten dena, beste ekitaldi batzuetakoa baino pixka bat handiagoa izango dela; beraz, 15.000.000 €-ko inbertsioa egingo litzateke, eta 4.500.000 €-ko laguntza egokituko litzaioke.


Euskaltzaindiak, Institut d’Estudis eta Real Academia Galegak eleaniztasuna aldarrikatu dute ondare erkide gisa - Uriola.eus\nuriola.eus 2021-02-11 12:39 Euskara Bilbo\nEuskaltzaindia, Institut d’Estudis Catalans eta Real Academia Galega erakundeek adierazpen bateratua argitaratu dute, euskarak, katalanak eta galizierak hezkuntzan eta gizarte-esparru guztietan izan behar duten presentzia indartua aldarrikatzeko.\nHiru erakundeek adierazi dutenaren arabera, “galizierak, euskarak eta katalanak presentzia indartua behar dute eskolan, berezko hizkuntzen etorkizuna ziurtatuko bada, eta horrek ez diola ekarri, ez ekarriko, inolako kalterik gaztelaniaren gaitasunari”. Gainera, estatuko erakundeentzako aholkularitza-eginkizuna aldarrikatu eta eztabaida “publiko, informatu eta arrazional” batean parte hartzeko prest daudela esan dute.\nErakunde sinatzaileen aburuz, berezko hizkuntza ofizialki aitortuta duten erkidegoetako hezkuntza-sistemaren hizkuntza-araubideak edozein erkidegoren eskumen esklusiboa izan behar du, eta horrek berezko hizkuntza guztien eta gaztelaniaren gaitasun osoa eta berdina bermatzera bideratuta egon behar duela aipatu dute. Hala ere, autonomietako araudiek helburu hori jaso arren, gaztelaniaren gaitasuna erabat bermatu da aplikatu diren ereduetan, baina eredu orok ez du helburu bera bermatu katalanarentzat, euskararentzat eta galegoarentzat.\n“Eztabaida publiko informatu eta arrazoizko batean parte hartu nahi genuke, Espainiako Estatuko hizkuntza-komunitateen eta hiztunen arteko begiruneari oratu eta elkarrekiko bizikidetza ahalbidetzeko”. Izan ere, Euskaltzaindia, Institut d’Estudis Catalans eta Real Academia Galegak diote Espainiako Estatuak gorde eta sustatu beharreko aberastasun moduan hartu beharko lukeela hizkuntza-aniztasuna, ez “baztertu beharreko arazo gisa”.


Izena: Aranatorre jauregia\nHelbidea: Larrinaga, 12\nOinplano_angeluzuzeneko eraikina da, eta estalki konplexua du, nahiz eta lekurik gehienetan isuri bikoa den. Aurreko aldean garaiagoa den gorputz bat du, eta alboetan bi dorre ditu. Alde nagusia kareharrizko harlanduz egina dago, eta gainerakoak manposteriazkoak dira.\nBehetik gora honako banaketa hau du: beheko solairua, solairu nagusia eta bigarren solairua, guztiak inposta lerroekin bereiziak. Beheko solairuaren erdian ataripe handi bat dago, arku eskartzenoarekin , eta albo bakoitzean bao bat du. Solairu nagusiak lau argi bao ditu: muturretakoak dinteldunak dira, erdikoak, berriz, mentsula gainean jarritako balkoiak. Balkoi horien artean familiaren armarria dago.\nAzken solairuan bi bao txiki ageri dira erdiko gorputzean, eta handiago bat dorre bakoitzean.\nAtzeko fatxadak haizearen kontra eraikitako hormaren itxura du. Arku zorrotzeko sarbide gotikoa du eta, horren gainean, bi harburu . Bestalde, teilatuko erlaitzak zurezko hortzak ditu, baina oso egoera txarrean dago.


"Gogoa edukitzea ezinbestekoa da furgonetan bidaiatzeko" - Elorrio - Anboto.org\n"Gogoa edukitzea ezinbestekoa da furgonetan bidaiatzeko"\nMaialen Zuazubiskar 2019-09-13 12:30\n50 furgoneta zale baino gehiago batuko dira Elorrion asteburuan. Hugo Oliveira iurretarrak asteburu osoko egitarau zabala antolatu du furgoneta zaleak batzeko. Esaterako, bisita gidatuak, DJak, jolasak eta abar izango dituzte kiroldegi ondoko aparkalekuan.\nEskualdean, lehenengoz antolatu duzue ekimen bat furgoneta zaleak batzeko. Zer dela eta?\nOrain hiru bat urte, furgoneten munduan murgildu nintzen. Taldeetan sartu eta informazioa batzen hasi nintzen. Orduan, Espainian zehar hiru eguneko elkarretaratzeak egiten zituztela ikusi nuen, eta animatu eta horietako batera joatea erabaki nuen. Bakarrik joan nintzen, eta topatu nuenak asko harritu ninduen. Harrezkero, hainbatetan izan naiz, baita antolatzen laguntzen ere. Orduan, eskualdean zerbait egin genezakeela pentsatu nuen, Durangaldea ezagutzera emateko asmoz. Elorrioko Udalari proposamena aurkeztu nion, eta baiezkoa eman eta erraztasun guztiak eman dizkidate. Gainera, herriko dendek ere harrera ona egin diote gure ekimenari.\nZein da ekimenaren helburua?\nHelburu nagusia jendeak gure inguruaz gozatzea, gure kultura ezagutzea eta asteburua giro onean pasatzea da. Horrez gainera, Elorrioko dendetan eta tabernetan jendeak kontsumitzea ere bada asmoa. Eta asteburu honetan Elorriora datozen furgoneta zaleak etorkizunean ere berriro etortzea, jakina.\nEmaten du furgonetan bidaiatzea modan dagoen kontua dela.\nEgia esan, jende askok bidaiatzen du furgonetan zein autokarabanan; gero eta gehiagok esango nuke. Gainera, behin aproba eginda, harrapatu egiten zaituen pasioa dela esango nuke.\nZer behar da derrigorrez furgonetan bidaiatzeko?\nGogoa edukitzea ezinbestekoa da furgonetan bidaiatzeko.\nZure ustez, zeintzuk dira furgonetan bidaiatzearen abantilak?\nFurgonetan bidaiatzeak jendea ezagutzeko aukera aproposa eskaintzen du, jende desberdina. Baita hainbat kultura eta leku ezagutzekoa ere. Horrez gainera, gura duzun lekuan eta gura duzun momentuan egoteko aukera eskaintzen dizu.


DENOK BATERA! Batu IDK Euskotren taldera! – Ibaeta Basket\nGaur goizean aurkeztu da, Denok batera!, IDK Euskotreneko abonatuen kanpaina 20-21 denboraldirako. Joan den astetik, joan den denboraldiko abonoak berritu dira, eta deskontu txiki bat izan dute 19-20 denboraldian Gascan gozatu ezin izan ziren partidengatik.\nGaurtik aurrera hasiko da, denboraldi honetan taldeak duen erronka ilusionagarriarekin bat egin nahi duten guztientzako kanpaina. Prezioak 75€tik helduek, 15€ra urtetik beherakoak izango dira. Gaur egungo egoera dela eta, Jose Antonio Gascaren edukiera txikia denez, eskaerak harrera ordenaren arabera egingo dira. Eskaerak iulene@ibaetabasket.com helbidera edo web orriko inprimakiaren bidez egingo dira.\nAbonatuen kanpaina bukatu arte ez da sarrerarik jarriko salgai.\nJoan den astean ekin genion denboraldiari, Embutidos Pajariel Bembibre etxetik kanpo garaituz, eta larunbat honetan, 18:00etan, SPAR Gironaren aurka jokatuko dugu etxean. Hartutako neurri guztiekin, Jose Antonio Gascaren harmailetatik gure zaleen laguntza nabarmendu nahi dugu. DENOK BATERA!\nIDK Gipuzkoaren garaipen historikoa (61-79)


Duela bi urte eta erdi artikulu bat argitaratu nuen gai honetaz: Ebook-en analitika, irakurleak ezagutzeko tresna. Oraingo honetan, ikuspegia zabalduz, ebooken esparruaz haratago, edukien industrian oro har big data deritzenak tratatzeko teknikak izaten ari diren eragina aztertu nahi nuke.\nOrain arte argitaletxe batek edo film-estudio batek zer ekoitzi eta zer ez erabakitzeko, arduradun gutxi batzuen intuizioa baino askoz gehiago ez zezakeen erabil: beste produktu batzuen salmenten datuak eta inkestetatik ateratakoak batez ere. Metrika horiek, ordea, ez dira oso fidagarriak izaten, bezeroek produktu berrien aurrean izango duten portaera igartzeko.\nAro digitalean sartu ginenez geroztik, edukien ekoizpenean diharduten konpainiek lehen baino askoz datu kopuru handiagoak bil ditzakete. Datu asko izateak, baina, ez du deus balio, horiek interpretatzeko baliabiderik izan ezean. Big datako teknologiak dira, hain zuzen, datu-uholde horiek ustiatzeko tresna egokiak.\nBig Data joera industria guztietan ari da eragina izaten, edukien industria barne, datuak analizatzeko teknologia berriak garatu eta datuak analizatzen dituzten teknikariak trebatu ahala.\nEgunkari eta aldizkarien ekoizleak, telebistak eta Interneten soilik edukiak argitaratzen dituztenak big data estrategiez baliatzen ari dira, ikus-entzuleriak analizatuz erabiltzaileak hobeto ezagutzeko eta bakoitzari eduki eta publizitate egokienak zuzentzeko, testuen eta bideoen edukiak automatizatzen dituzten tresnak sortzeko, zerk funtzionatzen duen eta zerk ez jakiteko eta beste hainbat gauzatarako. Joera hau izugarri bizkortu da azken pare bat urtean, eta hasieran konpainia ahaltsu gutxi batzuen kontua zena laster ari da hedatzen beste askotara.\nEdukien industriarentzat big dataz baliatzeak esan nahi du datu-bolumen handiak oso laster analizatzea, bai datu egituratu gisa eta, gero eta gehiago, datu egituratu gabe gisa ere.\nBig data ez dira ordenagailu pertsonaletan kabitzen; hodeian edo zerbitzari handietan biltzen dira. Terabytetan (1012 byte) petabytetan (1015 byte), zettabytetan (1021 byte) eta kopuru handiagoetan neurtzen dira. Kontuan izan behar da bereizmen handiko zazpi minutuko bideo batek gigabyte bat behar duela biltegian. Youtube batek 24 petabyte baino gehiago prozesatzen ditu eguneko.\nDatu egituratuak salmentetatik eta kalkulu-orrietatik jasotzen dira eta egituratu gabeak hainbat eduki digitaletatik. Haiek big datako %20 dira eta hauek %80. Datu horiek edukitzea abantaila handia bada ere, edukien industriako enpresa gehienek urrun dute oraindik aukera horretaz eraginkortasunez baliatzea. Hori lortzeak estrategia zehaztea, inbertsioak egitea eta pertsonak trebatzea eskatuko die.\nEdukien industriako enpresek abantaila asko lortzen dituzte big dataz baliatuz, batez ere harreman sakonagoa bezeroekin, haiei bidaltzen zaizkien albisteak eta publizitatea zehazkiago egokitzen dituzte, errazago aurkitzen diren eta erakargarriagoak gertatzen diren bideoak eta argazkiak argitaratzen dituzte eta merkatuan lehiakorrago bihurtzen dira. Enpresa horiek datu kopuru erraldoiak biltzen dituzte minutu bakoitzean beren organizazioetako sail bakoitzetik: publizitate eta salmentetatik, irakurle, erabiltzaile eta bezeroengandik, kontularitzatik, eta abar. Izugarrizko datu kopuruak sortzen dituzte bideo, argazki, testu eta grafiko moduan. Datu horiek Interneten gordetzen eta partekatzen diren datu guztien %70 dira, eta egunetik egunera haziz doaz.\nHazkunde hori hauspotzen duten bi fenomeno daude: datuak biltegiratzea eta banda zabala erabiltzea merkatzen ari dira eta, horren ondorioz, erabiltzaileok gero eta telefono aurretatu, tableta eta ordenagailu gehiago erabiltzen ditugu.\nBeraz, enpresei datuak ez zaizkie falta. Duten arazoa haiek bahetzea eta informazio esanguratsua erauztea da. Oraingoz eginkizun horietan trebeenak teknologian oinarrituriko enpresak dira: Facebook, Google, Amazon, Spotify, Netflix.\nBig data erabiliz enpresek funtsean onura hauek lor ditzakete: erabakiak informazio hobea erabiliz hartzea, ezkutuan dauden fenomenoen berri izatea eta kudeaketa-prozesuak automatizatzea.\nHona hemen edukien industriako enpresa batzuek big data arloan izan dituzten lorpenen adibide batzuk:\nFacebook-ek izan duen hazkunde harrigarria partez big datari zor zaio. Datu kopuru handiak sortzen ditu eta horien bidez hazi egiten da. Facebooken xedea pertsona bakoitza konexioa partekatu nahi duten beste pertsona batzuekin harremanetan jartzea da, eta baditu algoritmo batzuk konexio horiek identifikatzeko eta gehiena ikusiko diren albisteak hautatzeko.\nFuntsean kide bakoitzaz duen informazioa erabiltzen du, beretzat interesgarriak izango diren informazioak aurkeztuko dituzten konexioak eskaintzeko eta baita publizitatea agerrarazteko ere.\nHorretaz aparte Facebookek badu Graph Search deitzen den bilatzaile semantikoa. Hizkuntza naturalez eginiko galderei erantzuteko pentsatua da. Mila milioi erabiltzaile baino gehiagorengandik bildutako big data eta kanpoko datuak konbinatzen ditu, erabiltzaileari egokitzen zaizkion emaitzak eskaintzeko.\nBilaketa fintzeko, Facebookek iradokizunak eskaintzen ditu denbora errealean, Googlek egiten duenaren antzera, eta gero irazki-sistema bat eskaintzen du generoaren, hiriaren, eskolaren, ideia politikoen, sinesteen, eta abarren arabera emaitzak hautatzeko. Bila daiteke, halaber, jatexe bat, bideo bat edo argazki bat, eta iragarki ordainduen sistema bat du, erabiltzailearen profilaren araberako iragarkiak agerrarazten dituena.\nFacebook datu pertsonalen munduko biltegirik handienetakoa da gaur egun, eta datu horiek gero eta erabilera mota gehiago dute. Horregatik, sare sozialeko datuek diru asko balio dute. Sal ditzakete, esate baterako, iragarpenak egiteko analitikan erabiltzeko. Datu horiek agregatuak eta anonimoak diren neurrian ez dute pribatutasun-arazorik sortzen baina pertsona jakinen datuak erabiliko balira sortuko lituzkete.\nSpotify-k, musika streaming-ean eskaintzen duen enpresa ezagunak, mundu osoan dituen 60 milioi erabiltzaile aktiboengandik jasotzen dituen datu kopuru izugarri handiak aztertzeko plataforma bat erabiltzen du. Datu horien bidez beste musika batzuk entzuteko gomendio pertsonalizatuak egiten dizkie erabiltzaile horiei.\nDatu horiez baliatuz Grammy sarien irabazleak nor izango diren aldez aurretik igartzeko erabil ditu eta askotan asmatu izan du.\nStreaming bidez edukiak eskaintzen dituen enpresa honek ere datu kopuru erraldoiak biltzen ditu 40 milioitik gora erabiltzaileen portaeraz egunero. Erabiltzaileek zer eduki bilatzen dituzten, zer kontsumitzen duten, eduki horiek nola baloratzen dituzten, nondik eta zer tresnatan ikusten dituzten jakinda erabakitzen du zer eskaini, zer eta noiz ekoitzi.


Eusko Jaurlaritzako Industria, Merkataritza eta Turismo sailburua "Euskal Herriak ezin du soldata baxuetan oinarritzen diren egitasmoekin lehiatu, eta, gainera, ez du nahi" Ismael Diaz de Mendibil\nVersión original "Ziurgabetasuna". Horra, analisten esanetan, egungo egoera ekonomikoa ondoen definitzen duen hitza. Eta, hazkundea aurreikusi den arren -aurreko urteetakoa baino apalagoa, baina hazkundea azken batean-, gero eta gehiago dira atzeraldiaz mintzo direnak. Ana Aguirre, Eusko Jaurlaritzako Industria, Merkataritza eta Turismo sailburua, egoera horri buruz mintzo zaigu elkarrizketan zehar. Gauzak asko laburbilduz, ondorioa honakoa litzateke: ziurgabetasun ekonomikoaren aurrean, ikerketa eta berrikuntza. Oso balorazio ezberdinak entzuten ditugu egungo egoera ekonomikoaren inguruan: patronala atzerakadaz mintzo den bitartean, Eusko Jaurlaritzak hazkunde garaia datorkigula esaten digu. Nola uztartu ikuspegi hauek? Egoera ez denean ziurra, eta aldaketak behin eta berriro ematen direnean, orain gertatzen ari zaigun bezala, normala da etorkizun hurbilari buruz ikuskera ezberdinak izatea. Eusko Jaurlaritzak %2,6ko hazkundea aurreikusi zuen 2004. urterako, eta oraingoz behintzat ez daukagu gure aurreikuspenean huts egingo dugula pentsatzeko arrazoirik. Euskal patronalaren esanetan, bai lan gatazkak, bai soldatak handiagoak dira Euskal Herrian Estatuan baino. Hala da zure iritzian ere? Euskal Herrian ordaintzen diren soldatak espainiar Estatuko handienetarikoak dira. Beraz, mundu zabaleko testuinguru ekonomiko berrian lehiakorrak izan nahi badugu, balio erantsi handiagoko ekintzak garatu beharko ditugu. Euskal Herriak ezin du soldata baxuetan oinarritzen diren egitasmoekin lehiatu, eta, gainera, ez du horrelakorik nahi. Arabako instituzioek jakinarazi dute Michelin edo Mercedes bezalako multinazionalek gehiegizko menpekotasun ekonomikoa eragiten dutela. Nola ikusten duzu egoera hori? Bada, Michelin eta Mercedesen kasuak, hain zuzen ere, globalizazioaren garaiotan Euskal Herriaren eta, zehazkiago, Arabaren aldeko apustua egin duten multinazionalen adibide ditugula, noiz eta deslokalizazio hitza hain modan dagoenean. Bi multinazional hauek funtsezkoak ditugu Arabaren garapenerako, eta oso lagungarriak dira enpresa arabar txikiagoen garapena bultzatzeko. Gainera, zabaldu egin dute Araban lantzen diren jardueren esparrua; orain, esaterako, sektore aeronautikoa ere badaukagu. Azkenaldian lan munduan izan diren gorabeheren harian, multinazionalek eta patronalak beren instalazioak lekualdatu egingo dituztenaren mehatxua bota dute... Lan munduko gatazkak ez dira jarduera berriak bultzatzeko testuingururik aproposena; askoz ere hobea litzateke gizartean lasaitasuna edo bakea arnastuko bagenitu. Industria, Merkataritza eta Turismo Sailean behin eta berriro aritzen gara gatazkak ekiditearren enpresariak eta langileak akordio batera iristeko bultzatzen. Betiere, lan harremanetarako dauden foroei errespetu osoa agertuz. Ez dauzkagu oso urrun Euskal Autonomia Erkidegoan enpresa atzerritar ospetsuen etorrerarekin amesten aritzen ginen egunak. Daewoo-ren esperientzia bezalakoek amets horiekin ez itsutzen irakatsi digute? Atzerritik etorritako inbertsioak beti dira ongi etorriak. Nolanahi ere, inbertsio atzerritarrak erakartzeko estrategiak aldatzen joaten dira, unean uneko egoera ekonomikoari egokitu behar zaizkiolako. Orain bertan, gure asmoa izango litzateke hemengo sektore ekonomikoak osatu edo kontsolidatzeko balio erantsia daukaten egitasmoak erakartzea. Horretara zuzentzen da, beraz, gure estrategia. Globalizazio prozesua hain zabalduta dagoen garaiotan, gure helburu nagusia "euskal multinazionalak" garatzea da; hau da, erabaki-guneak Euskal Herrian dauzkaten multinazionalen etorrera sustatzea. Eusko Jaurlaritzak, eta, zehazkiago, zuk zeuk zuzentzen duzun Sailak, datozen urteotarako finkatu dituen lehentasunen artean, I+G alorrera zuzendutako inbertsioak bultzatzea sartu du. Zein ekintza aurreikusi dituzue xede hori erdiesteari begira? Eusko Jaurlaritzaren helburua izango litzateke Euskal Herrian daukagun teknologia Europar Batasunekoaren maila berean egotea, eta, horretarako, 2010erako BPGren %3a zuzendu nahiko genioke I+G arloari. Ez da helburu makala. Ahalegin handiak egin beharko ditugu, bai arlo publikoan, bai pribatuan. Hori guztia, prestatzen ari garen 2005-2008 Zientziaren, Teknologiaren eta Informaziorako Gizartearen Planean jasoko dugu. Industriaren arloak hiru ardatz nagusi izango ditu: I+G arloan dabiltzan enpresen kopurua handitzea; I+Gri zuzendutako inbertsioen portzentajea handitzea; eta I+Gn balio erantsi eta iraunkorra daukaten sektore berriak sortzea; bioteknologia adibidez. Datuek erakusten digutenaren arabera, Euskal Herrian Espainian baino ikerketa gehiago egiten dira, eta hobeak gainera. Halere, Europako herrialde aurreratuenekin alderatuz gero, atzeratuta gabiltza oraindik. Euskal Herrian, azken hogei urteotan, hogeita bikoiztu egin dugu I+Gren arloan egindako lana. Azpigarapen teknologiko egoeratik abiatuta, I+Gri BPGren %1,5a zuzentzera iritsi gara (2002. urtean), Estatuko batezbestekoa baino %50 gehiago. Dena den, Suedia edo Finlandiarekin alderatuz gero, herrialde eredugarriak biak ere, oraindik urrun samar gabiltzala ikus dezakegu. 2010. urtean BPGren %3 zuzentzen badiogu I+Gri, Europar Batasunaren parean jarriko gara, eta asko hurbilduko gatzaizkie iparraldeko aipaturiko herrialde horiei. José Manuel Farto jaunak, Arabako enpresariak biltzen dituen SEA Elkarteko kideak, duela zenbait aste egindako adierazpen batzuetan azaldu zuenaren arabera, Euskal Herrian ikertu bai, ikertzen dela, baina ez hainbeste Euskal Herriko industriak bizi duen egoeraren gainean. Euskal Herrian egin behar duguna, ikerketak hemengo errealitate industrialari aplikatzea baino gehiago, ikerketak produktu edo patenteetara zuzentzea da. Urte bakoitzeko erregistratzen diren euskal patenteen kopurua ez da urtero garatzen diren I+G ekintzekiko proportzionala. Beraz, egitasmo industrial berrien kopurua handitzerantz jo beharko genuke. Orain bertan, garrantzi handiagoa ematen zaio berriztatzeari sortzeari baino? Berriztatzea eta sortzea ez dira kontzeptu antagonikoak. Euskal Herrian ordaintzen diren soldatak kontuan hartuz, gure lehiakortasuna areagotu nahi baldin badugu, enpresa munduko kontzeptu guztiak berritu beharko ditugu: ekoizpen prozesua, produktuak, merkatuak, etab. Gaur egun ez da I+G kontzeptua erabiltzen enpresa edo herrialde baten garapen neurriaz mintzatzeko; kontzeptu horri berrikuntza terminoa erantsi zaio, eta orain formula hori I+G+B modura ematen da. Kezkarik eragiten al dizu euskal Y-a Europar Batasunak datozen urteotan finantzatu beharreko lehentasunen artean ez egoteak? Euskal Herrian funtsezkoa da aire, itsaso zein errepide bidezko garraiorako azpiegiturak garatzea, pertsonak lekualdatzeko bakarrik ez, baizik eta salgaiei dagokienez ere bai. Eta hori oso onuragarria da gure enpresen logistikaren eraginkortasuna eta lehiakortasuna bultzatzeko. Gainera, Europar Batasunean herrialde berriak sartu direnez geroztik Europaren erdialde geografikoa ekialderago gelditu denez, gugandik urrunago, azpiegitura horiek nolabait arindu egingo ligukete distantziaren arazoa. Gutxi falta da Eusko Legebiltzarrean Ibarretxeren Planari buruzko eztabaidari ekiteko. Aurka daudenek arrazoi ekonomikoak argudiatzen dituzte zuzentzen dizkioten kritiken artean. Gernikako Estatutuaren bidez burujabetza daukagunez geroztik, per capita errenta %70 izatetik %107 izatera igo da, hori baita gaur egun daukaguna. Beraz, burujabetza handitzeari buruzko debate batek, printzipioz, ez du zertan gure garapen ekonomikoa oztopatu. Ez zait iruditzen gure estatus politikoa eguneratzeak edo denon arteko adostasunez aldatzeak gure jarduera ekonomikoari eta gure herrialdearen ongizateari negatiboki eragingo dionik. Nolakoa izango litzateke Euskal Herriko egoera ekonomikoa indarkeriarik ez balego? Indarkeria egonik %107ko per capita errenta izatera iritsi baldin bagara, bistan da indarkeriarik gabe gure egoera askoz ere hobea izango litzatekeela. Baina, indarkeriazko testuinguruan denbora gehiegi badaramagu ere, eta distortsioak pertsonengan zein euskal jarduera ekonomikoan eragin handia badu ere, herri honek demostratu du gauza dela aurrera egiteko eta oso hazkunde positiboak izateko. Etorkizunari dagokionez, ez da falta krisi ekonomikoa lehenago edo beranduago iritsiko zaigula gogorarazten digunik. Gaur egun aldaketak etengabe ematen direnez, eta ziztu bizian gainera, eta Europa ekialdeko herrialdeen lehiakortasuna -Txinarena bereziki- zenbat handitzen ari den ikusita, oso zaila egiten zait etorkizuna nolakoa izango den iragartzea. Garbi dagoena da Euskal Herrian datozen bost urteotan izango dugun I+G+Bren garapena oinarrizkoa izango dela gerora mundu globalizatu lehiakor honetan zein leku izango dugun jakiteko. Edonola ere, beharrezko diren neurriak hartu beharko ditugu, epe labur edo ertainean atzeraldi bat ematekotan berme guztiekin aurre egiteko gai izan gaitezen. Ana Aguirre Zurutuza\nDuela zenbait hilabete, Juan José Ibarretxe lehendakariak Ana Aguirre Zurutuza izendatu zuen Eusko Jaurlaritzako Industria, Merkataritza eta Turismoko sailburu. Ana Aguirre Josu Jon Imazen lantaldean aritua zen hainbat urtez, eta azken hau Euskadi Buru Batzarreko buruzagi aukeratu zutenean, 47 urteko bilbotar hau bihurtu zen sailburu berri. Bere izendapena batzuentzat ustekabekoa izan bazen ere, ez zuen hainbesteko harridurarik eragin euskal exekutiboko "sukaldea" gertutik ezagutzen duten eta bere jakintza zein eskarmentuaren jakitun direnen artean. Menua ELKARRIZKETA Aurreko Aleetan Inicio > EM 267 > Elkarrizketa -->


Zereal - Vikidia\nGari eta arto ale batzuk nahasirik.\nZerealetatik ateratako janari batzuk.\nZerealak edo laboreak gizakiek eta animaliek jateko erabiltzen diren ale irintsu batzuk dira; gainera, izen berbera dute ale horiek ematen dituzten landareek ere. Garia, artoa, eta arroza dira zerealik ohikoenak; ez hain ohikoak, berriz, zekalea, garagarra, oloa eta artatxikia dira. Guztiak munduko leku ezberdinetatik datoz.\nZerealaren aleak landarearen beraren haziak dira, eta jateko erabiltzen dira. Zerealak oso goiz hasi ziren jateko erabiltzen, Harri Aroan hain zuzen ere; jendeak aleak neguan pilatzen zituen eta udaberrian ereiten. Ereiteko, alerik handienak edo osasuntsuenak erabiltzen ziren.\nZereal aleak landaretik ateratzen dira uzta egin eta gero, eta ondoren ehotzen edo birrintzen dira, irina ateratzeko. Ura eta irina nahasiz, halako ore bat lortzen da; eta hau harri baten gainean jarrita edo labe baten barruan berotzen denean, ogia egiten da. Ogia gizakien janaririrk garrantzitsuenetako bat izan da historia osoan.\n1 Nola dago egina zereal landare bat?\n2 Nola hazten eta ugaltzen dira zereal landareak?\n3 Zein da zerealaren garrantzia gizadiarentzat?\n4 Zein dira zereal garrantzitsuenak?\nNola dago egina zereal landare bat?[aldatu | aldatu iturburu kodea]\nGari landarea, galburuekin.\nZereal landareek zurtoin bakarra dute, eta alboan hosto luze eta meheak dituzte. Gariaren kasuan, zurtoinetik galburu bat ateratzen da, barruan aleak edo haziak dituen muturra; artoaren kasuan artaburu deitzen zaio, eta zurtoin bakoitzean bat baino gehiago hazten dira eta gainera handiagoak eta gogorragoak dira.\nNola hazten eta ugaltzen dira zereal landareak?[aldatu | aldatu iturburu kodea]\nZereal ale bat lurrera erori edo landatzen denean, lurreko hezetasuna xurgatzen du, hau da, ura hartzen du. Hezetasuna eta beroa egokiak badira, ernamuina hazten da, landarearen "kumea" esan genezake. Gero, ernamuin hori lurrean finkatu eta hasierako sustrai eta hostotxoak ateratzen zaizkio. Ernamuinak zerealaren aleko irina erabiltzen du elikatzeko, bere sustraiek landarea elikatzeko balio duten arte.\nZurtoina luzatu egiten da eta loretxo txikiak ateratzen zaizkio, baina normalean ez ditugu ezta ikusi ere egiten. Polinizazioa haizeak egiten du, eta ez intsektuek; orduan, ale berriak sortzen dira. Oraindik berdeak dira, suabeak eta likido asko dute.\nHeltze prozesuan zehar, aleek ur asko galtzen dute eta hori kolorekoak bihurtzen dira. Gizakiek hartzen ez baditugu edo animaliek jaten ez badituzte, lurrera erortzen dira eta hortxe geratzen dira egoera egokietan egon eta ernatzen diren arte.\nZein da zerealaren garrantzia gizadiarentzat?[aldatu | aldatu iturburu kodea]\nHarri Aroan jada gizakiek zereal aleak biltzen zituzten. Hala ere, landareak basatiak ziren, hau da, ez ziren lantzen. Duela 10.000 urte inguru, Ekialde Ertaineko biztanleak haien zereal propioak lantzen hasi ziren; hau da, biltzen eta ereiten. Aurrerago, zerealen laborantza munduko beste lurraldeetara zabaldu zen.\nHori oso garrantzitsua izan zen gizadiaren historian: zerealak edo beste edozer lantzen dituzten pertsonek haien zerealak dauden tokian geratu behar izaten dute. Gauza asko planifikatu behar dituzte: noiz, nola eta non ereingo zuten. Gainera, gero momentu egokian bildu behar zuten uzta. Zerealei esker, inoiz baino pertsona gehiago elikatzea posible izan zen, eta horrela hiri handiak sortu eta lehenengo zibilizazio aurreratuak garatu ahal izan ziren.\nZerealak abantaila garrantzitsu bat du: posible da uztaren zati bat gordetzea, elikagaiak aurkitzea zaila den garaietarako, eta horrela hurrengo uzta txarra izanez gero goseterik ez egoteko. Izan ere, horrelakorik ezin da egin barazkiekin, frutekin edo patatekin. Zereala denbora luzez gorde daiteke lehor, jangarri izaten jarraitzen du eta berriz erein daiteke. Irindu ondoren bakarrik galtzen du zerealak bere iraupen luzea; izan ere, irina ezin da denbora luzez gorde.\nArtatxikia Europako elikagai garrantzitsuena izan zen Erdi Aroa arte. Gero, europarrak Amerikara iritsi ondoren artoa eta patatak iritsi ziren Europara.\nZein dira zereal garrantzitsuenak?[aldatu | aldatu iturburu kodea]\nArtoa da gaur egun munduan gehien lantzen den zereala. Ameriketako Estatu Batuetan bereziki asko lantzen da animaliei jaten emateko.\nIpar Amerikan, Europan eta Ekialde Ertainean garia lantzen da gehienbat: hori horrela da klima epela dagoelako leku horietan. Europako beste zereal garrantzitsu batzuk zekalea eta garagarra dira. Zekalea ogi beltza egiteko erabiltzen da, eta garagarra batez ere garagardoa egiteko.\nBide batez esanda, zereal gehien Txinan, Amerikako Estatu Batuetan eta Indian produzitzen da. Txinan 500 milioi tona produzitzen dira urtero (tona bat 1.000 kilogramo dira). Euskal Autonomia Erkidegoan, urtero 160.000 tona gari inguru produzitzen dira, 78.000 tona garagar, 40.000 tona olo eta bakarrik 1.000 tona arto. Nafarroako Foru Erkidegoan, urtero ia 900.000 tona zereal produzitzen dira, gehienbat garagarra eta artoa.\nOrrialdearen azken aldaketa: 27 maiatza 2021, 09:31.


Urola KE :: Denok martxan berriz ere\nDenok martxan berriz ere\nUrola futbol taldeak ekin dio 2020-2021 denboraldiari. Bizi dugun egoera bereziagatik, itzulera mailaka egiten ari dira. Gizonezkoen Ohorezko taldea irailaren 4an hasi zen lanean eta irailaren 14an, berriz, Ohorezko Emakume, Jubenil eta Kadeteen taldeak. Aste bete beranduago, jubenil mailako gainerako taldeen eta kadeteen txanda izan zen. Kategoria hauen guztien lehiaketa laster jarriko da abian.\nUrriarekin batera, gaztetxoenen lan-saioak hasi dira: urriaren 5eko astean infantilak eta urriaren 19tik aurrera kadeteak. Hauek oraingoz ez dira lehiatuko. Azkenik, azaroan, futbol eskola jarriko da martxan.\nEntrenamenduak egiteko osasun agintariek ezarritako protokoloa jarraitu beharko dute entrenatzaile zein jokalariek: sukarra edo beste sintomaren bat izanez gero etxean geratu, sartzerakoan sukarra hartu eta eskuak gelarekin garbitu, eta sarrera-irteeretan musukoa erabili.\nHorrez gainera, talde guztiek Urola Kirol Elkartearen eta Zumarragako Udalaren artean adostutako arauak errespetatu beharko dituzte: Argixaoko atea itxita egongo da eta entrenamendu orduetan zabalduko da soilik, horregatik jokalariak ordurako iritsi beharko dira. Sarrera-irteerak egiteko talde bakoitzak dagokion atea erabili beharko du eta bere materiala uzteko gune propioa izango du, gainerako taldeekin ez nahasteko. Jokalari bakoitzak bere ur boteila eta petoa eramango du, eta komunean ezingo dira aldi berean bi pertsona baino gehiago sartu. Momentuz aldagelak ezingo direnez erabili, jokalariak aldatuta joango dira futbol zelaira, eta gurasoek debekatua izango dute kirol eremuan sartzea.\nAntioko Amari eskaintza eta Zumarraga Urretxu Torneoa\n2020-2021 denboraldiko behin betiko ordutegia\nGizonezkoen Ohorezko Mailako taldearen aurkezpena\n2020-2021 denboraldiko ordutegiak


Itzulera amaigabe bat - Kultura - Berria\nItzulera amaigabe bat\nJaime de los Riosek 'Moving Pictures' lan berria aurkeztuko du gaur Donostiako Koldo Mitxelenan. Algoritmo infinitu bat sortu du, obra etengabe birsortzeko. Teknologia, zientzia eta artea uztartu ditu\nEtengabe mugitzen ari den pantaila bat da De los Riosen obra berria. J.C RUIZ / ARP\nIlun dago Donostiako Koldo Mitxelena kulturguneko ganbarako aretoa. Apenas bereiz daitezkeen lurra, pareta eta gela erdian dagoen pantaila handia. Halako batean, pantaila urdintzen hasi da, eta hodei moduko batzuk sortu dira segidan. Izan zitekeen William Turner pintore erromantikoaren koadro bat. Beste kolore eta forma batzuk hartu ditu oihalak. Oraingoan, espresionismoaren pintzel pasaldiak nabarmenak dira. Argiak piztu, eta beste irudi bat ageri da gelan; Moneten koadro baten kutsua du. Etengabe aldatzen da pantaila, eta ez da berriro aurreko diseinua ikusteko aukerarik izango. Informatika bidez sortutako algoritmo infinitu bat da Jaime de los Rios artistaren Moving Pictures azken obra mugiarazten duen motorra.\nZientzia, teknologia eta artea uztartzen ditu artistak. Aurrez ere egin du gai beraren inguruko hausnarketa. Areago, Arteklab arte eta zientzia laborategi irekiaren sortzailea da, eta, nazioartean hainbat proiektu eginda, etxera itzuli da De los Rios: «Proiektu hau pertsonala eta hunkigarria da; Koldo Mitxelena aukera dut, Donostiako arte garaikideko egoitza, nire obra aurkezteko». Aurrera begirako itzulera amaigabe bat ere bada obra: batetik, bertan beste lan batzuk egitea gustatuko bailitzaioke, baina baita beste hainbat arrazoirengatik ere. Teknologia berriaren bidez erreproduzitu ditu Del los Riosek garai bateko obra handi eta pintura esanguratsuen kutsua duten irudiak.\nHori da artistak mahai gainean jarritako paradoxarik handiena: «Lan berriaren erdigunean pantaila bat izateak zentzu erabat politikoa du». Espazio propioa hartu duela dio: «Subjektibizatu eta kolonizatu egin gaituzte». Baina, gailuari koadro itxura emanda, artistak zentzua irauli du erabat: «Pantaila erraldoi horrek etengabe erreproduzituko ditu kolore amaiezinak, eta ikusleak bere modura interpretatu ahal izango du begi bistan duena. Izan ere, ez da aukerarik izango irudi bera bi aldiz ikusteko. Gelara noiz sartu diren: horrek zehaztuko du zer ikusten duten».\nEgindako lana ez da samurra izan. Urtebetez aritu da etengabe mugitzen ari diren pintura horiek sortzeko algoritmoak osatzen. Hain justu, pantailaren beste aldean ikus daitezke lanerako erabilitako proiektorea eta ordenagailua. «Nik guztiok eskura ditugun gailuekin egiten dut artea», azaldu du. Uste du pintura elitista bilakatu dela, eta horregatik egin du aldarria: teknologia berrien bidez, atzera begirako bat bota, eta zenbait pintoreri erreferentzia egitea: «Jendeak zenbait margolariren obrak identifikatuko ditu, nahiz eta sortzez berriak izan».\nHorregatik, azpimarratu du obrak jendeak sortuko duela: «Margolariek istanta harrapatzen dute, eta gero betiko iraunarazi. Obra honetan, istanta gertatzen da, baina gero galdu egiten da. Norberak izango du aukera une hori irudikatzeko». Horretan ere irauli egin du prozesuaren zentzua. Ganbarako obraz gain, kulturguneko solairu nagusian ere jarri du beste pantaila bat, «espresionistagoa». Eta, zikloa amaitzeko, katalogoa dado itxuran banatuko du, obraren irudi pusketez osatuta: «Zoriak zer-nolako garrantzia duen irudikatu nahi nuen horrela». Hortaz, hiru hankaz osatutako lana aurkeztu du De los Riosek. Badaki «arriskatua» dela.\nIdeia trukearen garrantzia\n«Ez dut ulertzen obra hau». Esapide horrek tristura ematen dio artistari. Haren esanetan, arteak jendea ahaldundu behar du, eta, horregatik, kontzeptu zabaleko obra proposatu du: artearen korronte nagusien zertzeladak nabarmenak dira, baina aro garaikideko tresnak erabili ditu lana osatzeko.\nKoldo Mitxelenako ganbarak ematen du aukera hara bildutakoen arteko elkarrizketa sustatzeko, eta horixe nahi du artistak ere; ideien trukea. Uste du galdua dela artisten eta ikusleen arteko harremana egiteko ohitura, eta horregatik antolatu du gaurko inaugurazio festa. Garai bateko ohitura onak hartu eta infinituraino birsortzeko.


Zerbitzuak - Prebentzio Komunitarioa - Lahar Elkargoa - Esku-hartze psikosozialerako elkartea\nBizitza kalitatea eta garapen\npertsonal eta familiarra sustatzen dugu\nZerbitzuak - Prebentzio Komunitarioa\nFamilia esku-hartze programak laguntza sozioedukatibo bat ematen du, aholkularitza zerbitzua eta zerbitzu terapeutikoa, hala behar denean. Programa honen hartzaileak, erakunde eskatzailearen (udal edota aldundia) hitzetan, "familiako kide batentzat edo gehiagorentzat arrisku fisiko edo emozionala" jasateko egoeran dauden familiak izango dira.\nUdaletako gizarte ongizate departamentuei aholkularitza hainbat alderdiren inguruan, hala nola: familia esku-hartze zerbitzuaren protokolizatzea eta arriskuan dauden adin txikikoak dituzten familien kasuan hartu beharreko neurriak.\nPertsona drogazaleak bergizarteratzen laguntzea.\nLangile hezitzaileen esku-hartzea drogamendekotasunari aurre hartzeko eta kaltetuen taldea gizarteratzen laguntzeko.\nEmakumeen talde eta elkarteentzat formakuntza, esku-hartzea eta dinamizazioa gizartean biztanleriaren sektore hau sustatzeko.\nUdal azterketa deskribatzaileak eta emakumeekin lotutako alderdien balorazioa.\nEmakumeen gizarte trebetasun eta baliabide pertsonalak sustatzeko formakuntza: gizarte barneraketa, prebentzioa, genero hausnarketa, elkarte antolaketa.\nPrebentzio ekintza komunitarioa\nFormakuntza ziklo ezberdinak, talde eta banakako eran eta gai ezberdinak, bai prebentzio arloan, bai garapen pertsonalaren arloan ere.\nPrestakuntza guraso eta nerabeentzat (arrisku egoeren, eskola-porrotaren eta drogen gehiegizko kontsumoaren prebentzioa), emakumeentzat (genero hausnarketa, ahalduntzea...), boluntarioentzat (hainbat arlotako lan boluntarioari buruzko gaiak).\nFormakuntza zikloak taldeka eta esperientziak bizitzeko dinamika bereziekin, banakako hazkuntza eta garapenaren eremuan.\nC/ Maestro Santesteban 3, 1º C - Donostia (Gipuzkoa)\ninfo@laharelkargoa.org - 943 47 41 82 / 615 79 49 34\n© 2004 - 2014 Lahar Elkargoa\nEskubide guztiak babesturik - Lege Oharra


Jende ugari Andatza Egunean | El Diario Vasco\nCosta UrolaJende ugari Andatza Egunean\nJende ugari Andatza Egunean\nJendeak ez zuen huts egin maiatzeko lehen igandean eta Andatzara igo ziren. / J. ARANBERRI\nZirimarako hezitzaileen eskutik, familia giroan eta jolasean igo ziren\nJOSU ARANBERRI USURBIL. Martes, 7 mayo 2019, 08:37\nGiro ederrean joan zen igandean Andatza M.K.K.-k Santueneko lagunekin elkarlanean antolatutako Andatza Eguna. Ohikoa den bezala maiatzeko lehenengo igandean jarrita zegoen hitzordua 562 metroko altuera duen herriko mendirik altuenean eta jendeak ez zuen hutsik egin.\nEguraldi nahikoa ona izan zen, nahiz eta fresko egin, eta goizean goizetik hasi zen jendea bertara igotzen eta lehen orduetan nahikoa jende gutxi bazen ere orduek aurrera egin ahala txabola aurrean jende ugari bildu zen.\nBertako txabola ingurua beteta izan zen goizean zehar, bertan banatzen baitzituzten salda, txorizoa nahiz haragi egosia eta mendizaleek indarrak hartzeko aukera izan zuten.\nAurten, gainera, Eskola Kiroleko proiektua berritzen ari diren Zirimarako hezitzaileen eskutik Andatzara familia giroan eta jolasean igo ziren Andatzara. Dema plazatik irten zen haur eta helduez osatutako taldetxo bat eta Urdaiagan eta Igartzazabal baserri parean taldetxoa haundituz joan zen Andatzara iritsi bitartean. Tartean izan ziren Zirimarako hezitzaileak ere. 12:30ak aldera, jolas desberdinetan parte hartzeko aukera ere izan zuten haur nahiz helduek.\nEl Ayuntamiento ya ha colocado la cubierta del parque de Gaztanenea Azkoitia Bai taldeak lau arlo orokorretan banatu du bere hauteskunde programa


Astelehenean AMC katean estreinatuko da The Terror telesaila.\n2018/03/24 00:00 Larunbata\nMartxoa mugitu xamarra izan dugu mundu katodikoan. Estreinuz eta itzuleraz betea etorri zaigu hilabetea, telesailei dagokionez: Atlanta komedia bikaina bueltan izan dugu; The good fight, Jessica Jones edota Sneaky Pete interesgarrien denboraldi berriak ere aurkeztu dituzte; Silicon Valley, Billions edo The Americans (azken hau bere azken denboraldiarekin) txalotuak ere, hurrengo egunotan iristekoak dira; eta beraiengan itxaropen haundia bildu duten Rise, Barry edo Trust bezalako estreinu erakargarriak ere izango ditugu.\nHala ere, bada hauek denak baino gehiago espero izan dudan estreinu bat, THE TERROR, Estatu Batuetako AMC kateak (The walking dead, Breaking bad edo Mad men serieen sorlekua) ekarriko digun telesail berria. Hurrengo astelehenean, hilak 26 (apirilaren 3an gaztelerazko AMC katean), estreinatuko den fikzio honek, nobela batean du oinarria eta, era berean, egiazko gertakizun bat erabiltzen du premisatzat, beldurrezko istorio bat sortzeko.\nDan Simmons idazleak, HMS Erebus eta HMS Terror, ingalaterrako armadako bi itsasontziek, 1845an hasiko zuten espedizioaren gertaerak kontatuko dizkigu. Zein da berezitasuna? Bi ontzi hauek Ipar Polora egin zuten bidaia azkena izan zela; ez ziren inoiz itzuli, eta, desagertu egin ziren. Gertakari hau erabiliko du autoreak argumentu bezala bere lanaren oinarritzat. Hainbat hilabete izotzean trabatuta pasa ostean, tripulazioa desagertzen hasiko da, eta gerora, izaki baten lana dela jakingo da.\nRidley Scott zuzendari handiak babesturiko produkzio honek, 10 kapituluz osatutako denboraldia izango du. Castingari begira izenak ezezagunak egiten bazaizkigu ere, trailerra ikusteko aukera duenak (www.kronika.eus web orrian ikusgai), berehala ikusiko du, gehienak, azken urteetako produkzio nagusienetan (GoT, Westworld, Outlander...) lan bikaina egin duten antzezleak ditugula.\nLiburua ezagututa eta moldaketaren atzean dagoen lan taldea ikusirik, azken urte hauetan egon daitekeen beldurrezko produkzio onenetako baten aurrean aurkitzen garela esaten dit nere susmoak. Generoa, baztertua edo erreferente falta nabarmenarekin ikusten dut eta agian nere esperantzak bertan jartzea ere arriskutsua izan liteke, baina, zer da bizitza behin edo behin ez badugu horrelako apostu edo tontokeriarik egiten? Nik gutxienez, probatzeko asmoa badut, zuek?


Buruzko iritziak Hondrogel, iritzi positiboak eta negatiboak\nBuruzko iritziak Hondrogel\nLaguntzen berehala arintzen mina. Hobetzen mugikortasuna. Sachets dira onak hartu. Gimnasia dira askotan contusions eta ubeldurak belauna eta ukondoa artikulazioetan. Terapeuta gomendatzen aplikatzeko hondrogel, saihesteko konplikazioak ondoren, beste kolpe belauna edo beste baterako. Prezioan kalitate.\nPozik erosteko. Operadorea adeitsuki aholkatu esan erabili gel. Entrega jaso ondoren, hiru egunetan. Hondrogel gehigarri bezala erabiltzen tresna tratamenduan bursitis. Hamar egunez, goiz eta arratsaldez. Orain ez sentitzen aurreko mina, hantura gainditu. Atzo izan zen harreran medikuak, baieztatu zuen hobetzea, nire egoera.


Maite Duzunarekin Gozatu\nYogurinha Borova 2014-03-03 10:09\n5165 / 5161 /\nTroika Go Home! protestak Bilbotik\nArgia 2014-03-03 00:00 Ekonomia-Lana\nJoan Mari Torrealdai: 'Euskerearen uniberso barrian guztiz integrauta dagoan jentea behar dau Jakinek'\nBizkaie! 2014-03-03 00:00\nJakin aldizkariko zuzendaria eta euskal kulturgintzan erreferentzia diran hainbat lanen egile da Joan Mari Torrealdai bizkaitarra. Martin Ugaldegaz eta Joxemi Zumalabegaz batera Egunkaria Sortzen taldean bozeroaile izan zan euskerazko egunkaria sortu aurreko hilebeteetan. Egunkaria kalean egoala, Martin Ugalde Administrazino Kontseiluko kide zala, Kontseiluko Editorialeko lehendakaritzea hartu eban Torrealdaik. Urteak egin zituan kargu horretan, Martin Ugalde Administrazino Kontseiluko ohorezko lehendakari izentau ebenean Kontseiluko lehendakaritzea hartu eban arte.\nJakin aldizkariko zuzendaria da 1977tik. Lehenago be, 1967-1969 aldian, Jakineko zuzendaria izan zan ...\nIstiluak Bilbon politika neoliberalen kontrako protestetan\nArgia 2014-03-03 00:00\nFolk eta punk doinuak McOnak lekeitiarren 'Piraten matxinada' lehenengo diskoan\nMusika zeltea, folka, punka eta rocka nahastau ditu McOnak taldeak bere lehenengo diskoa dan Piraten matxinada-n. Hamaika abesti ditu lanak, eta daborduko kanta abten bideoklipa grabau dabe, Zerbezien komandua. Martiaren 8an Ondarroako gaztetxean joko dabe, 22:00etatik aurrera.\n2011n sortu zan McOnak taldea, Lekeition. Portu inguruan ibilten diran, eta jateko balio ez daben arrainak dira makonak. Hortik hartu dabe izena. Baina, musikea zeltea egiten dabenez, izena moldatu egin eben, eta holan sortu zan McOnak taldea.\nErritmo biziko kantak dira ...\nPortugaleteko Udalak Euskerea Sustatzeko Ekintza Plana (2014-2017) onartu barri dau\nPortugaleteko Udalbatzak 2014tik 2017ra aldirako Euskerea Sustatzeko Ekintza Plana (ESEP) onartu dau, udalerri bizkaitarreko historiako bigarren euskera plana, hain zuzen be. Planaren ezaugarri nagusiak parte-hartzea eta alkarlana dirala nabarmendu dau Maria Jose Blanco Euskera zinegotziak.\nAurreko euskera plana (Euskerea Bizibarritzeko Plan Nagusia) 2011tik 2013ra egon zan indarrean, eta orain, Euskerea Sustatzeko Ekintza Plana 2014-2017 aldirako onartu da. Plan barriak hainbat atal ditu, euskerea arlo askotan sustatu nahi baita. Arlo horreetako batzuk baegozan jasota plan zaharrean, besteak beste, familia bidezko ...\nZainduzen ikastaroak prest\nBizkaia Irratia 2014-03-03 00:00\nZainduzek mendekotasuna daben pertsonak zaintzen dituen senideei eskaintzen deutse zerbitzua, besteak zein norbere burua zaintzen ikasi daien. Besteak ondo zaintzeko beharrezkoa da norbere burua be jagotea, eta askotan hori ahaztu egiten jake senide zaintzaileei. Danetariko ikastaroak eratu ditue zaintzaile horreentzako, bagilera bitartean egiteko. Informazinoa gura dauenak Durangaldeko Zainduz-era deitu leike, edota durangaldea@zaindu.eu helbidera idatzi.\nGianfranco Ravasi Kardinala Bilbon\nKardinal eta Kulturarako Pontifize Batzordeko presidentea, Deustuko Unibertsidadeak Teologia Fakultadetik Honoris Causa Doktore izentauko dau. Vicente Vide Teologia Fakultadeko Dekanoa da Deustun eta zera azaldu dau, Fedearen Urtearen amaieran eta Vatikanoko bigarren Kontzilioaren hasierearen 50.urteurrena ospatu eta gero, ekimen hau bultzatzea erabagi ebela. Ravasi Kardinalak meritu ugari dauka izendapenerako, egiten dauen guztian eredugarritasunez eta eraginkortasunez jarduten dauelako. Anjel Mari Unzueta Bizkaiko Bikario Nagusiak azaldu deusku nor dan Ravasi.\nGraduondoko azoka bi izango dira asteon Bilbon\nGradundoko bi azoka egingo dira aste honetan Bilbon. Zehatz esateko, martitzenean, martiaren 4an, Graduondo eta Hizkuntzen Aretoa egingo da Euskalduna Jauregian, eta eguaztenean, martiaren 5ean, Graduondoko Ikasketen Nazinoarteko Azokea (FIEP) Ercilla Hotelean, Euskal Herriko Unibersidadeko (EHU) iturriek jakinarazo dabenez.\nUnibersidade eta negozio eskola desbardinek, besteak beste, EHUk, Deustuko Unibersidadeak, Mondragon Unibersidadeak, Madrilgo Unibersidade Autonomoak, ESADEk, Enpresa Institutuak edo ESIC Business & Marketing School negozio eskolak 2014-15 ikasturteko graduondoko eskaintzak azalduko ditue.\nEra berean, Graduondo eta Hizkuntzen Aretoan, programa barritzaileenak eta ...\n"Aulki hutsak" izeneko dokumentala ikusgai\nDoluari buruzko dokumentala egin dau Iñaki Peña zine zuzendariak. Pantaila handirako lanen zuzendari izateagaz batera zainketa aringarrietako osagilea be bada eta gai hurbiletik ezagutzen dau. Herririk herri dabil "Aulki hutsak" izeneko dokumentala aurkezten eta orain arteko baloraizno positiboa egiten dau.\n‹‹ Aurrekoak 1 2 3 4 ... 1921 1922 1923 1924 1925 1926 1927 1928 ... 1987 1988 1989 1990 Hurrengoak ››


Beaubourg: bai ala ez\nDuela bi hiru urtetatik ona Pasisera urreratzen denak ia derriorrezkoa du Centre Pompidou edo Beaubourg.era (kokatuta dagoen toki izenagatik) bisita egin, gutxienez ere han izan dela esateko. Hango handitasun eta mugimenduaz izututa gelditzea errez delako ondo letorke hartaz ari izan direnen iritziak ezagutzea. Ostean, behin distantziak hartuta, bakoitzak bere inpresioa atera dezala. Bi ikuspundu ikuituko ditugu, bata Damian Bayón kritikoarena, bestea Jean Baudrillard.ena.\nBayón.entzat dudarik gabe guztiz inportantea izatera bilakatuko da kulturaren istorian, hemengo kultur ikuspegia orain arte egin diren artetik arras desberdina bait da. Beste ezer baino lehen arte museoa ba da, liburutegia ere badela dio. Kanpokaldeko egiturari jaramon handirik egiten ez diola, barreneko salatan konturatzen da; aldian aldian egiten diren agerketa berezitarako lekua (agerketa hauek ez dira soilki arteari buruzkoak, gai orokorrak erakusten dira) Lurpean musikarekiko esperientzigintza zentroa arkitzen da. Eta oraindik zerau gehitu behar: zinemateka, antzerki, berbalditarako salak t. abar.\nBarrukaldean horrela ba da, kanpokaldea ez da makalagoa diosku Bayón.ek. Fakir, juglar, mimulari, su botatzaile, musiko, zera dela esan leike, ekialdeko ziutate baten ataria. Bere iritzia biribiltzeko dio: "todo lo que sigue asombrando tanto a la sofisticada multitud como a los boquiabiertos patanes de ayer".\nBeraz ikus daitekeenez iritzi nahiko positiboa.\nBaudrillard, ostera, ez da iritzi berdinekoa. Agian bai lehen inpresioan, bainan haren azpia aztertuala ikusiko dugu nora doan. Ezer baino orduko azal dezagun kanpokalde eta barreneko itxura, zeren hortxe bait dago pundu garrantxizko bat. Ikusteaz batera, estrainatuta gelditzen eta geratzen gara ezohitua delako. Dena da burnizko tobera, sare, errefrijerazio aire, tornillo, habe, transparentzia. Jendetza eskilara mekanikoan jasotzen da pisurik pisu. Eskilara plastico gisako tobera barnean dago transparentea delarik, Paris guztia ikus daiteke. Barrena zabala dela pentsa arren tokirik gabe gelditzen da, edozein museotan lantxe. Aurrekaldean plaza zabala, non batzen (hemen ere barreneko joko bera) ikuslegoa kurriloka eta han erdian espektakulu emaileak. Txapela pasatzeko orduan jaunhartzen dute.\nPrantzesaren ustetan gaur egun produzio eta kontsumoaren kulturan murgilduta gaude, olio, kutsadura, hots, kee, informabide, karburoaren kultura dela gure gaurkoa. Eta paralelismoa egiten du museoaren kanpokaldeakin, honek bai erantzuten diola eguneko kulturari esanez. Beste kultura, letra nagusiz idazten izan dena, hila dagoela baieztatzen, eta paralelismoaz jarraituz, museo barrenean gordetzen dena dela esaten. Hemendik museo kanpokaldea eta barrena ezkongaitzak direla argiro ageri da.\nMuseo honekin gura izan da kultura erdihilari suero berpiztzailea sartu. Hontarako kultura herrikoi bihurtu behar zen (demokrazi garaian zer gutxio). Bainan ahaleginau ez da bere onera heldu. Kultura txertoak ez dute erresultatu onik ematen, kultural operazioa luzarokoa da, zabaleran egin behar dena, inori ok eragin barik. Pausatzeko astirik ez da eman, gainera hortarako kondiziorik ote dagoen ikusi behar. Beaubourg.eko operazioa, kulturalizatze operazioa, ondo montatuta dago besteren artean lagungarri hauek badituelako: Kokatzen den tokia (Paris erdian), museoaren kanpokaldeko itxura modernoa (amutzat) elitearen produzioa erakarri, montaje ikaragarriak antolatu eta aurreko plazan "art vivant" edo horrelako zeozeren simulazioa egin.\nBeaubuorg.ek lortu al du bere helburua? Argiro dago ezetz. Emaitza, hau da sortu behar zuen eragina, gura eta espero zenaren erantzia izan da. Lehen eta behin kultura produzitzea berez anti-kulturala delako. Hemen hori egin nahi izan da, plangintza ekonomikoa bailitz, handik honenbeste urtetara fruitua jasotzeko. Plangintza honetako oinharria izan da, artistek produzioa eta ikuslegoaren errezeptibitatea espazio pundu batetan aurrez aurre jarri. Bainan honek ondo urtetzeko ikuslegoaren kriteriorako gaitasuna behar da, bestela alfer da. Hementxe egin du museoak huts. Une batez geure buruetarantz buelta gaitezen, manipulatu / manipulatua izan dialektikatik ez garela ateratzen konturatuko gara. Jendetza museo barruan dena ikuitzera doa, 2001 filmako monolitoaren aurrean bailego, gizakumearen antipoda bailitz. Baudrillard.ek hipermerkatu batekin parekatzen du, non artista produktore eta jendetza kontsumatzaile da.\nHonexegatik jendetza bera, sartu gura zaion kulturaren akatzaile da. Goraipatzeko gauza bakarra zera (behar bada lorpen galanta) istorian lehen aldiz jendetzari dei egin zaiola zerbait (zelanbait guztiok gorrotatzen duguna) desegiteko happening haundi batetan. Eta halabeharrez, triskatza honetara gustoz goaz. Hauxe da benetan iraultzaile dena, nahigabe eta kontrolpetik at dagoelako. Orain arte egin diren behin eta betikoz kultura hiltzeko saio guztiak, zentzuz eginak izan direlako, kultura berpiztu baino ez dute egin. Eta kuriositate lez (gehitzen du Baudrillard.ek) ezin esan guatxistenengandik sortu den asmoa izan dela Beaubourg eraikitzea.\nBayón.ek esandakoa, dakigun haritik zetorrelako, ez dugu luzatu, nahiko ahortua bait dago. Baudrillard.ena, askoz ere ebokaziozkoagoa zelako, luzeagoa egin dugu, zeren eman egiten du. Baudrillard.ek bere asmo bat bete du behintzat, sedukzioa halegia. Erretolika laburrau Bayón.ek Vuelta 32an argitaratutako artikulu, Baudrillard.en l'effet beaubourg eta bertan egonetik aterea da.


Abuztuak 30 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Abuztuak 30 Zodiac Virgo da - Horoskopoa osoko nortasuna\nAbuztuak 30 Zodiac Virgo da - Horoskopoa osoko nortasuna\nAbuztuaren 30eko zodiako zeinua Virgo da.\nSinbolo astrologikoa: dontzeila. The Neskatoaren seinale Abuztuaren 23tik Irailaren 22ra jaiotako pertsonak irudikatzen ditu, Eguzkia Virgo kokatzen denean. Taktua, ezagutza, garbitasuna eta ugaritasuna sinbolizatzen ditu.\nleo gizona senar gisa\nThe Virgo Konstelazioa , 12 zodiako konstelazioetako bat 1294 gradu koadroko eremuan hedatuta dago eta bere latitude ikusgarriak + 80 ° -80 ° artekoak dira. Izar distiratsuena Spica da eta inguruko konstelazioak Leo mendebaldean eta Libra ekialdean dira.\nVirgo izena Virgin-en latindar definizioa da, abuztuaren 30eko zodiako zeina. Italiarrek Vergine deitzen diote frantsesek Vierge dela esaten duten bitartean.\nKontrako zeinua: Pisces. Horrek esan nahi du zeinu hau eta Virgo bata bestearen gainean lerro zuzena direla zodiako gurpilean eta kontrako alderdia sor dezaketela. Horrek kritika eta dinamismoa iradokitzen ditu, baita bi eguzki zeinuen arteko lankidetza interesgarria ere.\nModalitatea: Mugikorra. Horrek iradoki dezake abuztuaren 30ean jaiotakoen bizitzan zenbaterainoko sinpatia eta berritasunak dauden eta orokorrean zein zuzenak diren.\nAginte Organoa: Merkurioa . Zeruko gorputz honek eraldaketan eta filosofian eragina duela esaten da. Merkurioa atzerakoia denean eraginik handiena duen planetetako bat da. Merkurioak bertakoen bizitzan harmonia ere iradokitzen du.\nElementua: Lurra . Abuztuaren 30ean jaiotakoen bizitzan konformazioa eta zentzuzko zentzua ekartzen duen elementua da. Lurrak beste hiru elementuekin lotzen du eredua edo berotzen da.\ngemini eta taurus ohean\nZorioneko eguna: Asteazkena . Virgoren pean jaiotakoentzako egun zoragarri hau Merkuriok zuzentzen du, beraz, pertzepzioa eta moldagarritasuna sinbolizatzen ditu.\nZorioneko zenbakiak: 2, 7, 12, 15, 23.\nInformazio gehiago abuztuaren 30eko Zodiac-en behean ▼\nSuaren zaldiaren Txinako Zodiako Zeinuaren ezaugarri nagusiak\nzodiako zeinua otsailaren 17rako\ntigreak eta txerriak bateragarritasuna dute\nnola irabazi virgo emakumeari\naries gizona eta libra emakumea bateragarritasuna\ngemini gizona eta aries emakumea\npisces gizona eta aries emakumea


Maxixatzen Herri Komunikabidea Tokikom Sarietan - Azkoitia - Maxixatzen.eus\nMaxixatzen Herri Komunikabidea Tokikom Sarietan\nMaxixatzen.eus 2018-10-22 19:05\nMaxixatzenek eta gainerako komunikabideek saria jaso duten unea. (Argazkia: Maxixatzen)\nTokikom Sariak 2018ko finalean izan da gaur, astelehena, Maxixatzen Herri Komunikabidea, ikus-entzunezko onenaren kategorian. EITBren Bilboko egoitzan egin du Tokikomek sari banaketa, Tokikom Jardunaldien baitan. Ikus-entzunezkorik onenaren saria Uribe-Kostako Hiruka komunikazio taldeak jaso du Umeterapia ikus-entzunezkoari esker.\n'Kuxkuxin' ataleko Bizkargi musika eta dantza eskolari egindako bideoa aurkeztu zuen Maxixatzenek eta bideo hori saritu du epaimahaiak, beste bi hautagairekin batera. Maxixatzeneko lantaldeak diploma jaso du Tokikomeko arduradunen eskutik.\nHau da Tokikomek saritu duen bideoa:\nTOKIKOM euskarazko 60 toki komunikabidek osatutako sarea da. Gehienak 1980ko hamarkadaren bukaera aldera sortu ziren, tokiko euskara elkarteen loraldiaren testuinguruan, euskara zabaldu eta normalizatzeko tresna gisa. 1997an, toki komunikabideek eta euskara elkarteek Euskaltzaleen Topagunea sortu zuten.


nork eta nondik | 31 eskutik\nTag Archives: nork eta nondik\n2013/01/09 · 7:03\nNork-etik nondik-era? Egilerik ez?\nBi hitz nahi nituzke ekarri agente edo egiletasuna adieraztearen gainean, gaiak eskatzen duen baino askoz arinago eta, nolanahi dela ere, galdera batzuk paratzeko aitzakiatan.\nKalkoen behatokiak erdal egitura pasiboaren ispilu trakestzat ematen du -EN aldetik (“agurra jaso X-ren aldetik”) egilea adierazteko erabiltzea. Euskaltzaindiak ere 2002ko Euskal Gramatika Laburra: Perpaus Bakuna (EGLPB) lanean desegokitzat joa du egiletasuna adierazteko ergatiboaren ordez postposizio batzuk erabiltzea: instrumentala (-Z) dela,\nPartizipioa pasiboaren zentzuan erabiltzen delarik, bada joera handi bat aditzaren egilea edo agentea instrumentalean jartzeko:\n(85) Jainkoa deabruaz tentatua izan zen\nHala ere, badirudi hor egokiago litzatekeela ergatiboa (deabruak) jartzea. Zernahi gisaz ez, jakina, deabruagatik edo halako zerbait, horrek perpausaren adiera osoa aldatzen baítu.\nmotibatiboa (-GATIK) dela:\nForma hau erabiltzen dute zenbaitek egiletasuna edo adierazteko, nigatik idatzia da, nigatik egina da eta halakoak esanez edo idatziz.\n21. Adberbio sintagma: Adizlagunak\nErabilera hori ez da batere egokia horretarako euskarak bestelako bideak baititu:\n(89) etxea nik egina da\nEskas bide den ergatiboaren ordez, guk behinik behin apenas topo egiten dugu instrumentalarekin. -EN aldetik postposizio konplexuarekin, eta kausaren, arrazoiaren adierazpidea den motibatiboarekin (‘egiletasuna’ eta ‘kausa’ batzuetan horren urrutikoak ez izaki?), berriz, gehixeagotan.\nEguneroko jardunean, guk behintzat, egiletasuna adierazteko ergatiboaren ordez askotxotan postposizio ablatiboak irakurtzen (eta ikus-entzunezko komunikabideetan entzuten ere) ditugu; sintagma bizidunak (NORENGANDIK), eta sintagma bizigabeak (NONDIK) oinarri dituztela. Arestian ahotan hartu dugun EGLPBk ablatiboaren erabileraren deskripzioa ez du egiletasunarekin uztartzen. Nik, berriz, horrixe heldu nahi diot; ablatiboaren erabilera bati.\nBegietan ematen du ablatiboa erabiltzeak egilea, agentea eskatzen duten aditzez eratutako perpausetan. Batez ere giza taldeak (erakunde nahiz bestelako talde antolatu era askotakoak) izaten dira egileak.\nHona, konparazio batera, erakundetik, udaletik, aldunditik, gobernutik eta unibertsitatetik galdetuta eskuratutako adibide batzuk, batez ere euskal egunkari-kazeta batzuetako edizio digitaletatik hartuak.\nUdako Euskal Unibertsitatetik proposamena\nPentsa daiteke, beharbada, postposizio ablatiboa isilpeko ‘etorri’ edo antzeko mugimenduzko aditzen baten osagaia dela: “Udako Euskal Unibertsitatetik [datorren] proposamena” edo, Fernandez eta Sarasolaren bidetik, jaso duguna izenburua izanik, izen sintagma beregaina dela. Ez dugu uste, hala ere, azalpen itxurako honek nonahiko balio duenik.\nHar ditzagun testuinguru zabalagoa duten adibide gehiago. Bidenabar errepara diezaiogun, beti hala ez bada ere, askotan subjektua singularra izanik (dena delako erakunde edo giza taldea), adizkiko subjektuaren morfema pluralezkoa dela.\nNBE Nazio Batuen Erakundetik ere giza korridore bat irekitzea eskatu izan duten arren, Gurutze Gorriko presidentea «eszeptiko» ageri da halako bat irekitzeak izan ditzakeen ondorioei buruz,\nNonbaitetik eskatu dute?\nUdaltzain plazen hautaketarako aurkezteko epea aldatu dute Udaletik\nNonbaitetik aldatu dute epea?\nAG: “Eskandalu politikoa da Espainiako Gobernutik ezarri nahi duten ideien bazterketa”\nNonbaitetik ezarri nahi dute bazterketa?\nAldunditik programa honen hasierako balorazio positiboa egin dute, eta azpimarratu dute horrelako programa bereziei esker, behera egin dutela adin txikiko etorkinekin egondako arazoek.\nNonbaitetik egin dute balorazioa? Nonbaitetik azpimarratu dute arazoak gutxitu direla?\nAurkitutako materialak, bere ezaugarriak direla eta, konputazio kuantikoan baliagarria izan daitekeela iragarri dute erakunde hauen partaide den Euskal Herriko Unibertsitatetik.\nNonbaitetik iragarri dute materialak baliagarriak izan daitezkeela?\nEz dirudi alboratu ditugun galderek zentzurik dutenik hor.\nIgandeko egunkaritik hartu dugu sorta honetako azken adibidea. Hor, esate baterako, badirudi irakurleak kazetariari “nondik erran dioten” baino gehiago inferituko duela kazetariari “jatetxekoek adierazpenik ez dutela egingo erran diotela”:\nMugaritz itxita dago egunotan. «Oporretan gara. Ez dugu adierazpenik egingo», erran diote BERRIAri jatetxetik, Andoni Luis Adurizekin harremanetan jartzen saiatu denean.\nEgiletasuna ez da beti ez modu berean ez subjektuaren bitartez adierazten. Urrutirago gabe, lehen ekarri dugun gramatikan (EGLPB: 192) Euskaltzaindiak esana du instrumentala ere erabil daitekeela egiletasuna adierazteko.\n(59) Jainkoa deabruaz tentatua izan zen\nBigarrenean, deabruaz sintagmak egiletasuna markatzen du, nahiz ez den subjektua.\nBaina, kontrara, ergatiboa beti da subjektua eta egilea adierazten du (aditz iragankor agentedunak dituzten perpausez ari gara): esan duen, erabaki duen, jakinarazi duen horren erantzulea da nork.\nNorketik nondikera? Ergatibotik postposiziorako urratsean ikusten al dute kazetari batzuek informazio-iturriak ez zehazteko bide hala moduzkoa? Erakundeetako taldekideen aukera (erabakia?) da subjektu agerikorik gabe esan beharrekoak esatea? Bizi dugun munduaren seinalearen, erantzukizunik bizkarreratu nahi ez izatearen arrastoa da egilerik berariaz ez aipatzea? Edo… lerro hauen egilearen paranoiatzakoa?\nTagged as egiletasuna, nork eta nondik


Ordu gutxiren buruan Xiaomik Mi A1 | eguneratzearen arazoa konpontzen du Gadgeten berriak\nOrdu gutxiren buruan Xiaomik Mi A1 eguneratzearen arazoa konpontzen du\nEgia esan, eskertzen da konpainia txinatarrak arazo horrekin bateriak lortu izana eta eguneratzea erretiratu zenetik ordu gutxitan arazo ugari izan zituelako Android 8.0 Oreo bertsioa, orain eskuragarri dago guztientzat eta konponbide erantsiarekin\nSegurtasun adabakia garaiz iristen da terminalean funtzionamendu arruntean nahiko ezegonkorra utzi duen hutsegitea konpontzeko, hutsegite batzuekin deietan mozketa moduan, bateriaren kontsumo handia lehen ez zenean horrela, Bluetooth konexioaren hutsegiteak eta antzekoak.\nEzin ditugu gailu hauen erabiltzaileak kexatu, Google terminalak batera Android sistema eragilearen bertsio hau jasotzen lehenak izan baitira, terminal guztiek esan ezin dezaketena. Baina noski, sistemaren azken bertsioa telefonoa guztiz ezegonkorra izan dadin jasotzea ere ez da albiste ona.. Akatsen txostenak ez ziren itxaron eta azken bertsio hau hasi eta ordu batzuetara lehen kexak iritsi ziren.\nZentzu horretan, bertsio berriak eragindako akatsen konponketez gain, OPR1.170623.026.8.1.10 enpresak izendatutako adabakiak bateriaren gehiegizko kontsumoa eta ustekabeko berrabiarazteak konponduko dituela dirudi. erabiltzaile batzuek argudiatu zutela. Nolanahi ere, garrantzitsuena da dagoeneko adabakien deskarga eskuragarri dugula, beraz, Xiaomi honen erabiltzaileetako bat bazara, egiaztatu ezarpenak eguneratzea eskuragarri izan beharko zenukeelako. Zenbait kasutan denbora beharko da, baina ez da denbora luzez izango.\nXiaomi-n Oreo bertsiorik instalatuta ez dutenen tamaina 1.1 GB da eta instalatu besterik ez baduzu. eguneratzea adabakia ez da 90 MBra iristen. Benetan espero dugu arazoa konpontzea, beraz, esan iezaguzu Mi A1 honen erabiltzailea bazara.\nArtikuluaren bide osoa: Gadgeten berriak » General » software » Ordu gutxiren buruan Xiaomik Mi A1 eguneratzearen arazoa konpontzen du\nDark Souls Remastered, lehen zatia HD plataforma ia guztietara iristen da\nZiurtagiri batek Samsung Galaxy S9 eta S9 Plus bateriaren ahalmena berresten du